Qorniinka Quduuska ah: TIRINTII / Numbers -4 - Kitaabka Quduuska Ah - Axdigii Hore\nTIRINTII - Cutub 4\n1 Markaasaa Rabbigu Muuse iyo Haaruun la hadlay oo wuxuu ku yidhi,\n2 Reer Qohaad qolo qolo iyo reer reer uga soo tiri reer Laawi,\n3 intii soddon sannadood jirta iyo intii ka sii weyn ilaa tan iyo konton jir dhammaan intii hawsha gasha si ay shuqulka teendhada shirka u sameeyaan.\n4 Tanu waa hawshii reer Qohaad ee ku jirtay teendhada shirka. Waa inay waxyaalaha ugu wada quduusan ka adeegaan.\n5 Markii dadkii xeradu ay guurayaan Haaruun iyo wiilashiisu waa inay galaan oo iyagu waa inay daaha ilxidhka ah soo dejiyaan oo ku daboolaan sanduuqa maragga.\n6 Oo markaas dushooda waa inay ded ah harag adhidibadeed saaraan, oo ay ku kala dul bixiyaan maro kulligeed buluug ah, oo waa inay ulaha lagu qaado sudhaan.\n7 Oo miiska kibista tusniintana waa inay ku kala bixiyaan maro buluug ah, oo ay dusheedana saaraan suxuunta, iyo malqacadaha, iyo maddiibadaha, iyo koobabka wax lagaga shubo, oo kibista joogtada ahuna waa inay saarnaataa,\n8 oo markaas waa inay dushooda maro cas ku kala bixiyaan oo ay isla taasna dedka ah haragga adhidibadeedka ku daboolaan, oo ay markaas ulaha lagu qaado sudhaan.\n9 Oo markaas waa inay maro buluug ah qaadaan oo ay ku daboolaan laambadda iftiinka, iyo laambadaheeda, iyo birqaabyadeeda, iyo alaabteeda lagu safeeyo, iyo weelasha saliidda oo dhan oo ay kaga adeegaan.\n10 Oo iyada iyo alaabteeda oo dhanba waa inay dhex geliyaan harag adhidibadeed oo markaas waa inay usha lagu qaado sudhaan.\n11 Oo meesha allabariga oo dahabka ahna waa inay maro buluug ah ku daboolaan, oo ay ku dedaan ded harag adhidibadeed ah, oo markaas waa inay ulaha lagu qaado sudhaan.\n12 Oo waa inay qaadaan alaabta lagu adeego oo dhan oo ay kaga adeegaan meesha quduuska ah, waana inay maro buluug ah ku wada dhex ridaan oo ay ded ah harag adhidibadeed ku dedaan, oo ay usha lagu qaado sudhaan.\n13 Oo waa inay meesha allabariga dambaska ka daadiyaan, oo ay maro guduudan ku kala dul bixiyaan.\n14 Waana inay saaraan alaabteeda oo dhan oo ay kaga adeegaan, kuwaas oo ah idammada, iyo mudacyada, iyo majarafadaha, iyo maddiibadaha, iyo weelashii meesha allabariga oo dhan, oo markaas waa inay ku kala dul bixiyaan ded ah harag adhidibadeed, oo ay ulaha lagu qaado sudhaan.\n15 Oo Haaruun iyo wiilashiisu markay dhammeeyaan inay dedaan meesha quduuska ah iyo alaabta meesha quduuska ah oo dhan, oo ay dadkii xeradu guurayaan, reer Qohaad ha yimaadeen oo ha qaadeen; laakiinse iyagu waa inaanay taaban waxyaalaha quduuska ah si aanay u dhiman. Waxyaalahaasu waa waxa teendhada shirka ku jira oo ay tahay in reer Qohaad qaadaan.\n16 Oo wadaadka Haaruun ah wiilkiisa Elecaasaar ahuna waa inuu u taliyaa saliidda laambadda, iyo fooxa udgoon, iyo qurbaanka hadhuudhka oo joogtada ah, iyo saliidda lagu subkado, iyo shuqulka taambuugga oo dhan, iyo waxa ku jira oo dhan, kuwaasoo ah meesha quduuska ah iyo alaabteedaba.\n17 Markaasaa Rabbigu la hadlay Muuse iyo Haaruun oo wuxuu ku yidhi,\n18 Reer Qohaad qolooyinkooda ha ka gooynina reer Laawi dhexdooda,\n19 laakiinse sidan ku sameeya si ay u noolaadaan oo aanay u dhiman markay u soo dhowaadaan waxyaalaha ugu wada quduusan. Haaruun iyo wiilashiisu waa inay gudaha galaan, oo ay iyaga u amraan hawshooda iyo waxqaadkooda,\n20 laakiinse iyagu waa inaanay xataa daqiiqad u gelin inay waxyaalaha quduuska ah arkaan, yaanay dhimane.\n21 Oo haddana Rabbigu Muusuu la hadlay oo wuxuu ku yidhi,\n22 Reer Gershoonna qolo qolo iyo reer reer u soo tiri.\n23 Intii soddon sannadood jirta iyo intii ka sii weyn ilaa tan iyo konton jirka waa inaad soo tirisaa, kulli inta hawsha gasha si ay shuqulka teendhada shirka u sameeyaan.\n24 Tanu waa hawshii qolooyinka reer Gershoon oo ah adeegidda iyo waxqaadkaba.\n25 Iyagu waa inay qaadaan daahyada taambuugga, iyo teendhada shirka, iyo dedkeeda, iyo dedka ah haragga adhidibadeedka oo kor saaran, iyo ilxidhka iridda teendhada shirka,\n26 iyo daahyada barxadda, iyo ilxidhka iridda barxadda ku ag taal taambuugga iyo meesha allabariga ee ku wareegsan, iyo xadhkahooda, iyo alaabta hawshooda oo dhan, oo wax alla wixii iyaga lagu sameeyo oo dhan, xaggooda waa inay kaga adeegaan.\n27 Oo reer Gershoon waa inay amarka Haaruun iyo wiilashiisa ku qabtaan waxa ay qaadaan iyo shuqulka ay qabtaan oo dhan; oo idinku waa inaad ku amartaan waxay qaadayaan.\n28 Oo tanuna waa qolooyinka reer Gershoon hawshooda ku saabsan teendhada shirka; oo shuqulkooduna waa inuu ka hooseeyaa gacanta Iitaamaar ina Haaruun ee wadaadka ah.\n29 Oo reer Meraariina waa inaad qolo qolo iyo reer reer u soo tirisaa.\n30 Intii soddon sannadood jirta iyo intii ka sii weyn ilaa tan iyo konton jirka waa inaad soo tirisaa, mid kasta oo hawsha gala si uu shuqulka teendhada shirka u sameeyo.\n31 Oo tanuna waa hawsha ay teendhada shirka ku leeyihiin ee ah waxa loo amray inay qaadaan: looxyada taambuugga, iyo ulihiisa gudban, iyo tiirarkiisa, iyo saldhigyadiisa,\n32 iyo tiirarka barxadda ku wareegsan, iyo saldhigyadooda, iyo musaamiirtooda, iyo xadhkahooda, iyo alaabtooda oo dhan, iyo hawshooda oo dhan. Oo magac magac waa inaad ugu amartaan alaabta ay qaadayaan.\n33 Taasu waa hawshii qolooyinka reer Meraarii, sida ay tahay dhammaan hawshooda ku saabsan teendhada shirka, oo waxay ka hoosaysaa gacantii Iitaamaar ina Haaruun ee wadaadka ah.\n34 Markaasaa Muuse iyo Haaruun iyo amiirradii shirku waxay reer Qohaad u tiriyeen qolo qolo iyo reer reer,\n35 intii soddon sannadood jirtay iyo intii ka sii weynayd, ilaa tan iyo konton jirka, mid kasta oo hawsha geli jiray si uu shuqulka teendhada shirka u sameeyo.\n36 Oo kuwoodii qolo qolo loo tiriyey waxay ahaayeen laba kun iyo toddoba boqol iyo konton.\n37 Kuwanu waa kuwii qolooyinkii reer Qohaad ee la tiriyey, kulli intii ka adeegi jirtay teendhadii shirka, oo Muuse iyo Haaruun ay ku tiriyeen amarkii Rabbiga ee uu gacanta Muuse u dhiibay.\n38 Oo kuwii reer Gershoon ee qolo qolo iyo reer reer loo soo tiriyey,\n39 intii soddon sannadood jirtay iyo intii ka sii weynayd ilaa tan iyo konton jirka, mid kasta oo hawsha geli jiray si uu shuqulka teendhada shirka u sameeyo,\n40 xataa kuwoodii qolo qolo iyo reer reer loo tiriyey waxay ahaayeen laba kun iyo lix boqol iyo soddon.\n41 Oo kuwanuna waa kuwii qolooyinkii reer Gershoon, ee la tiriyey, kulli intii ka adeegi jirtay teendhadii shirka, oo Muuse iyo Haaruun ay amarkii Rabbiga ku tiriyeen.\n42 Oo kuwii qolooyinka reer Meraarii ee qolo qolo iyo reer reer loo tiriyey,\n43 intii soddon sannadood jirtay iyo intii ka sii weynayd ilaa tan iyo konton jirka, mid kasta oo hawsha geli jiray si uu shuqulka teendhada shirka u sameeyo,\n44 xataa kuwii qolo qolo loo tiriyey waxay ahaayeen saddex kun iyo laba boqol.\n45 Kuwanu waa kuwii qolooyinka reer Meraarii oo la tiriyey, oo Muuse iyo Haaruun ay ku tiriyeen amarkii Rabbiga ee uu gacanta Muuse u dhiibay.\n46 Oo kulli intii reer Laawi ah oo la soo tiriyey, oo Muuse iyo Haaruun iyo amiirradii reer binu Israa'iil ay qolo qolo iyo reer reer u soo tiriyeen,\n47 intii soddon sannadood jirtay iyo intii ka sii weynayd xataa ilaa tan iyo konton jirka, mid kasta oo u geli jiray si uu shuqulka hawsha u sameeyo, iyo si uu alaabta teendhada shirka u qaado,\n48 xataa kuwoodii la tiriyey waxay ahaayeen siddeed kun iyo shan boqol iyo siddeetan.\n49 Oo sidii amarka Rabbigu ahaa ayaa loogu tiriyey gacantii Muuse, mid walba sidii hawshiisu ahayd iyo sidii waxqaadkiisu ahaa, oo isagii sidaasuu iyagii u tiriyey sidii Rabbigu Muuse ugu amray.


Amiirka Qatar iyo madax kale oo dhambaal tacsi ah soo gaarsiiyey Madaxweyne Farmaajo iyo Kheyre | Xaysimo\nHome War Amiirka Qatar iyo madax kale oo dhambaal tacsi ah soo gaarsiiyey Madaxweyne...\nAmiirka Qatar iyo madax kale oo dhambaal tacsi ah soo gaarsiiyey Madaxweyne Farmaajo iyo Kheyre\nSheekh Tamiim Bin Xamd Al-thaani, Amiirka dowladda Qatar ayaa dhambaal tacsi ah u diray Dowladda Soomaaliya, gaar ahaan Madaxweyne Farmaajo, midaasi oo uga tacsiyadeeyay geeridii xanuunka badneyd ee Alle-ha-unaxariiste Ra’iisul wasaarihii hore ee Soomaaliya Nuur Xasan Xuseen (Nuur Cadde).\nTamiin ayaa Alle uga baryey Nuur Cadde in uu naxariistiisa ku galado, isla markaaana uu samir iyo iimaana ka siiyo eheladii iyo qaraabadii uu ka baxay, iyo guud ahaanba Umadda Soomaaliyeed ee meelkasta oo ay joogaan.\nSidoo kale, geerida ku timid Alle-ha-unaxariiste Nuur Cadde waxa dowladda Soomaaliya iyo umaddaba uga tacsiyadeeyay Amiir kuxigeenka Qatar iyo Ra’iisal wasaaraha dalkaasi, Cabdullahi Bin Xamad Al-thaani iyo Khaalid Bin Abdulaziz Al-thaani, iyagoo dhambaal tacsi ah u soo diray Ra’iisal wasaaraha dalka, Kheyre.\nRa’iisal wasaarihii hore ee Soomaaliya, Nuur Xasan Xuseen (Nuur Cadde) ayaa waxa uu ku geeriyooday dalka Ingiriiska, xili uu soo ritay xanuunka dunida faraha kulul ku haya ee Coronavirus.\nMadaxda dalka oo uu hormuud u yahay Madaxweyne Farmaajo ayaa iyaguna waxay ka tacsiyeeyen Marxuumka Alle-ha-unaxariiste, iyadoona Madaxweynuhu uu sheegay in Saddex cisho oo baroor-diiq ah loo sameyn doono Nuur Cadde, isla markaana Calanka dalka hoos loo dhigi doono.


Manchester City Oo Dalabkii Ugu Horreeyay Ka Gudbineysa Grealish – Garsoore Sports\nManchester City Oo Dalabkii Ugu Horreeyay Ka Gudbineysa Grealish\nKooxda Manchester City ayaa dalabkii ugu horreeyay ee iskudaygeeda helitaanka Jack Grealish u gudbineysa kooxda Aston Villa.\nDalabka ayaa ah dalab dhan sida la sheegay 75 milyan oo ginni, si kastaba ha ahaatee waxaa la sheegayaa inay Aston Villa xiddigeeda ku dooneyso wax ka badan 100 milyan oo ginni.\nManchester City ayaa markii ugu horreysay dalab rasmi ah ka gudbin doonta xiddiga Aston Villa Jack Grealish, iyadoo haataan loo diyaarinayo qarashaadka aan idiin sheegnay ee 75 milyan oo ginni ah, sida ay qortay Daily Mail.\nInkasta oo dalabku uu sidoo kale yeelan doono qodobo dheeraad ah, Villa ayaa la sheegayaa inay ku haynayso ugu yaraan 100 milyan oo ginni – waxayna Grealish ka dhigi doontaa dalab weyn oo uu 150,000-toddobaadkii ku qaadanayo.\nGrealish wuxuu bartilmaameed u ahaa City muddo dheer, isagoo wacdaro ka dhigay Premier League labadii xilli ciyaareed ee la soo dhaafay waxaase sidoo kale indhaha la raacaya kooxo badan oo reer Yurub ah sida Manchester United, Arsenal iyo Chelsea.\nChelsea Oo Kounde Dhaafsaneysa Zouma\nLiverpool Oo Dalab Ka Gudbineysa Saul


Shaqaalihii Villa Soomaaliya | allsanaag\nShaqaalihii Villa Soomaaliya\nMaalintii madaxweyne Xasan Culusoow la wareegay Villa Soomaaliya muxuu sameeyey\nShaqaalihii Villa Soomaaliya ee dibadda loogu qaaday in dawladnimada la soo baro, ayaa casharkii u horeyey maanta qaatay. Shaqaalahan Villa Soomaaliya oo ka soo wada jeeday hal Beel ayaa loo qaaday Magaalo maddaxda dalka Burundi ee Bujumbura. Mashruucan Soomaalidan lagu barayo dawladnimada ayaa waxa maal gelinaysa Qaramada midoobay.\nShaqaalaha Villa Soomaaliya oo Casharkii u horeeyey u fadhiya, kaas oo ah Karaanimada iyo hab maamuuska dawladnimo\nHoos ka akhriso maqaalkii aan horay uga qornay.\n67 ka mid ah, Shaqaalaha Villa Soomaaliya , oo u badan shaqaalaha ka shaqeeya xafiiska Xasan Culusoow ayaa u dhoofay Bujumbura, Burundi .\n(ALLSANAAG) Kooxdan ayaa waxay ka mid yihiin, shaqaale gaaraya 120 oo ka mid ah shaqaalaha dawlada ee ka shaqeeya xafiiska Madaxweyne Xasan Culusoow iyo RW Saacid oo isugu jira Karaaniyaal (secretaries), Saraakiil yaqaan sida dawladu u shaqayso (protocol officers ) iyo isku dubaridayaal xafiisyada dawlada (administrators). Shaqaalahan dawlada Soomaaliya oo aan horay Xafiis uga soo shaqayn, hase ahaatee xilalka ku helay qaab Qabiil ayaa waxa tababarkan u diray oo isku soo duba riday Qaramada midoobey iyo Africa Union Mission in Somalia (AMISOM).\nWaftigan Shaqaalaha Villa Soomaaliya oo la soo tababarayo, waxa hogaaminayey Agaasimaha Guud ee wasaaradda Adeegga Bulshada iyo horumarinta Aweys Xadaad, oo isaga naftiisu qaab qabiil ku haya xilka oo ay meel ka soo wada jeedaan Wasiirka Adeega Bulshada Maryam Qaasim\nTababarkan shaqaalaha Villa Soomaaliya, ayaa waxa loogu qaban doonaa magaalada Bujumbura,ee dalka Burundi waxaana la qabanayaa inta u dhaxaysa 14th – 20th January iyo 21– 25 January 2013.\nGebagebadii Soomaaliya waa dalkii ugu horeeyey oo banaanka loogu qaado Karaaniyaal iyo Xisaabiyaal si loogu soo tababaro xafiisyada ay ka shaqeeyaan. Shaqaalahan la qaaday oo lagu qaaday magaca Soomaaliya oo Qaramada midoobay soo tababarayso dhamaantood waxay ka soo jeedaan Beesha Madaxweyne Xasan Culusoow.\n← Salaxley Nin ka yimid miyaa madaxweynihii Khaatumo Sool ku soo dhoweeyey Madaxweynaha oo kulan la qaatay Guddiga Abaaraha, Ganacsato iyo Hay’adaha gar gaarka “ →


Waxa Lagu Dhawaaqi Dhawaanshaha “Saacadda Qiyaame” khamiista ! | Xaqiiqonews\nWaxa Lagu Dhawaaqi Dhawaanshaha “Saacadda Qiyaame” khamiista !\nShir lagu qaban doono khamiista soo socoto magaalada Washington ee dalka Mareykanka aya saynisyahano ka socda kooxda “The Bulletin of the Atomic Scientists” kaga hadli doonaan wax iska badalay balanka “Saacadda Qiyaamaha”.\nHadda saacadda Qiyaamaha waxaa ka harsan lab daqiiqo oo kaliya, dowr mar ayaan la isku dayey in saacadda dib loo celiyo- sida ay sheegtay jariidada “Express” ee ka soo baxda biritan.\nSaacadda Qiyaama ee saynisyahanadan ay ka hadlayaan waa mid “Calaamadeed” ay dajiyeen khubaro ku takhasusay nukliyeerka iyo atamka sanadkii 1947-kii.\nSaacaddan qiyaame ayaa had iyo jeer uga digta dadweynaha soo dhawaanshaha aduun gadoonka, 2-da daqiiqe ee dhiman waxa ay is buuxin kartaa hadii uu yimaado in waddan isticmaalo hub nukliyeer ah taasi keeni karto in ban’aadamka baaba’aan.\nSaacadda hadda waxa y tilmaameysaa 11:58 daqiiqo, sida ku cad bogga macluumaadyada keydiya ee “Wikipedia”.\nKulanka dhici doona khamiista ayaa la filayaa in khubarada ay xadidaan halka ay saacaduu mareyso sanadkan cusub 2020, iyo waxyaabaha laga filan karo,.\nDadka ugu cadcad ee kulankaasi hogaamin doono waxaa ka mid ah madaxweynihii hore ee Irland Mary Robinson,xoghayii hore ee qaramada midoobay Ban Ki-moon iyo gudoomiye hore ee gobolka Kalifoorniya Jerry Brown.


Ogeysiiska isbeddelka qaabdhismeedka hay'adeed ee shirkadda\nWaqtiga boostada: 09-20-2020\nMacaamiisha Qaaliga ah: Ganacsigeennu wuu sii ballaaranayaa horumarka joogtada ah ee sannadahan awgood. Laga bilaabo Sebtember 2020, waxaan dhiseynaa shirkad cusub oo lagu magacaabo Jiangsu TISCO Industrial Co., Ltd. Jiangsu Join Industrial Co., Ltd hadda waa laan ka mid ah Jiangsu TISCO Industrial Co., Ltd. Fadlan ogow taas. Akhri wax dheeraad ah »\nKALA DUWAN 304 IYO 316 birta birta ah\nMarkaad xulaneyso bir birta ah oo ay tahay inuu adkeysto bey'ada wax halaagta, birta biraha austenitic caadi ahaan waa la isticmaalaa. Haysashada aalado farsamo oo aad u fiican, xaddiga sare ee nikkel iyo chromium ee ku jira birta biraha austenitic sidoo kale waxay bixisaa caabbinta daxalka oo aad u fiican. Intaa waxaa sii dheer, ...Akhri wax dheeraad ah »


Maxaa shalay ka dhacay magaalada Kismaayo oo aadan ka warheynin? (AKHRISO) – Bulshoweyn Online | Your Source Of News And Entertainment\nMaxaa shalay ka dhacay magaalada Kismaayo oo aadan ka warheynin? (AKHRISO)\nWararka naga soo gaaraya magaalada Kismaayo ee xarunta gobolka J/hoose ayaa sheegaya in maalintii shalay ay halkaasi ka dhacday doorasho aan hore loo arag, kadib markii la dooran waayay kursi ku celis ahaa oo ka mid ahaa shantii kuraas oo ay hore u laaleen guddiga xallinta khilaafaadka doorashada Soomaaliya.\nGuddiga doorashada Jubbaland ayaa kursigaan hore uga mamnuucay inuu u tartamo wasiirkii batroolka ee xukuumadda federaalka Soomaaliya Maxamed Mukhtaar Ibraahim, waxayna taasi keentay in C/laahi Maxamed Aadan Shaacir uu kusoo baxo kursigaasi, balse ugu dambeyn keentay in guddiga xallinta khilaafaadka uu laalo kurisgaas islamarkaana dib loogu celiyo.\nWasiirka batroolka ee xukuumadda federaalka Soomaaaliya Maxamed Mukhtaar Ibraahim iyo C/laahi Maxamed Aadan Shaacir oo maalintii shalay kursigaan markale ku tartamaayay ayaa waxaa dhacday in midkooda uu ku guuleysan waayay kursigaasi.\nGuddiga doorashada maamulka Jubbaland ayaa sheegay in tartanka kursigaasi uu ahaa mid la yaableh kadib markii ay sheegeen in codad badan ay xumaadeen islamarkaana lagu wareeray tiradda cod ee uu qofka ku guuleysan lahaa.\nMusharixiinta ku tartameeysay doorashadaasi ayaa isla galay illaa labo wareeg, waxaana meesha ka dhacday in lagu wareero natiijadda saxda ah, maadaama codadkii labada musharax ay noqdeen kuwa aan lakala saari karin.\nGuddiga doorashada ee maamulka Jubbaland ayaa sheegay in markale lagu celinaayo doorashadaasi, maadaama aan kala caddeyn codadka la dhiibtay iyo codad badan oo xumaadday awgeed.\nSi kastaba ha ahaatee, waa doorashadii ugu horeeysay ee kursi xildhibaan lagu kala bixi waayo tan iyo markii la bilaabay doorashada xildhibaanada labada Aqal ee baarlamaanka Soomaaliya, kuwaas oo ay doorashadooda ka kala dhaceen caasimadaha magaalooyinka maamul goboleedyadda dalka ka jira.


DHAGEYSO: M/weynaha Koonfur Galbeed oo aad u dhaliilay D. Faderaalka, dagaalna iclaamiyey – Puntlandtimes\nDHAGEYSO: M/weynaha Koonfur Galbeed oo aad u dhaliilay D. Faderaalka, dagaalna iclaamiyey\nSeptember 9, 2018 W LAASCAANO\nBAYDHABO(P-TIMES)- Madaxweynaha Koonfur Galbeed Shariif Xasan Sheekh Aadan oo dib ugu laabtay magaalada Baydhabo, ka dib shan maalmood oo uu kusugnaa magaalada Kismaayo ayaa si adag uga hadlay arrimaha ku saabsan ismaandhaafka siyaasadeed ee kala dhaxeeya dawladda Faderaalka ee Soomaaliya.\nShariif Xasan oo ah nin aan looga baran ka hadlida arrimaha badan ee siyaasadda dalka, ayaa si adag u dhaliilay dawladda Faderaalka, wuxuuna ku eedeeyey in hab dhaqankeedu uu yahay mid liita oo hooseeya, isagoo kusifeeyey in ay isticmaalayso burburin siyaasadeed oo khatar galinaysa dalka.\nShariifku wuxuu ugu yeeray Shacabka Koonfur Galbeed in ay ilaashadaan dawladnimadooda, isagoo sheegay in Siyaasiinta iyo shacabka gobalada Baay, Bakool & Shabeelaha Hoose ay sannadkii 1950-kii Xornimadii Soomaaliya ka hor ay codsanayeen in la hirgaliyo Nidaamka Faderaalka oo la qaatay sannadkii 2004-tii.\nMadaxweynaha Koonfur Galbeed ayaa sheegay in cid kasta oo nidaamkaas ka soo horjeeda ay duulaan ku tahay dawladnimada Soomaaliya oo ay waajib tahay in ay shacabku la dagaalamaan, taas oo uu taageero badan kaga helay shacabka, wuxuuna cadeeyey in uu dhabahaas ku taagan yahay.\nSiyaasiinta ka aragtida duwan ayuu dhaliilay markii ugu horeysay, wuxuuna ku eedeeyey in ay ka shaqeynayaan in Koonfur Galbeed aysan dhibaatada ka bixin, taasi bedelkeedana wuxuu sheegay in uu wax badan qaban doono oo uu dalka nabad iyo wadooyinka isku furi doono.\nLa dagaalanka Al- Shabaab ayuu si ba’an ugu weeraray dawladda Faderaalka, wuxuuna ku tilmaamay n aysan dawladdu daacad ka aheyn dagaalka Shabaab, ee ay doonayso ujeedooyin siyaasadeed in ay u adeegsato ciidamada Qalabka, laakiib wuxuu sheegay in ay dhankooda isku tashanayaan oo ay cadowga Al- Shabaab ka saarayaan dalka.


Dowlada Turkiga oo si weyn loogu dhaleeceeyay Dhaqaalo ay ku taageertay Soomaaliya | BANAADIRSOM\nHome Wararka Maanta Dowlada Turkiga oo si weyn loogu dhaleeceeyay Dhaqaalo ay ku taageertay Soomaaliya\nDowlada Turkiga oo si weyn loogu dhaleeceeyay Dhaqaalo ay ku taageertay Soomaaliya\nKadib, markii ay Dowladda Turkiga ku dhawaaqday inay DFS ugu yaboohi doonto lacag sanadeed dhan 30 million oo Dollar waxa uu Xisbiga Mucaaradka ee ugu weyn dalkaasi ee Xisbiga Shacabka Jamhuuriga (Republican People’s Party) ee (CHP) si kulul u naqdiyeen Yaboohaasi.\nAfhayeenka Xisbiga CHP, Fa’ik Öztrak waxa uu tilmaamay in Dowladda Turkiga ku qaldan tahay inay Somalia siiyaan Lacagtaasi, iyadoo ay weli jirto Khatarta Kaymaha ku gubanayo Goballo ku yaalla Koonfurta dalkaasi.\n“Kuwaasi awoodi la’ inay bixiyaan kharaj dhan 4 million oo Dollar oo loogu talagalay Diyaaradaha Dab-damiska ayaa waxay go’aansadeen inay Somalia u diraan 30 million oo Dollar !!!?” ayuu yiri Afhayeenka Xisbiga Mucaaradka ee CHP, oo dulucda hadalkiisa ku wajahnayd Dowladda Madaxweyne Erdogan.\nWaxa uu sii raaciyey in ay mudnaanta Koowaad ahayd in la hagaajiyo Diyaaradaha Dab-damiska oo u baahan xaddiga lacagta la siinayo Somalia, waa sida uu hadalka u yri.\nHorey ayey Mas’uuliyiinta Hay’adda Duullimaadka ee Turkiga u shaaciyeen inay Diyaarado nooca Dab-damiska ay Matoor la’aan u fadhiyaan Garoonka Diyaaradaha ee Ankara, una baahan yihiin 4 ilaa 5 million oo Dollar, si ay dib ugu hawlgalaan.\nAfhayeenka waxa kale oo uu cambaareeyey 14 million oo uu Madaxweyne Erdogan ansixiyey, si Qasri Madaxtooyo looga dhiso Jesiiradda kala-qeybsan ee Waqooyiga Qubrus oo ay dad Turkish ah ku nool yihiin.\nDhinaca kale, Afhayeenka Xisbiga CHP, Fa’ik Öztrak Sabtidii hore soo dhigay Twitter-kiisa labo Muuqaal Video oo muujinaya Madaxweyne Erdogan oo Shaah ku sayrinayo dadweyne ku sugnaa deegaanadda uu dabku halakeeyey, balse, ma jiraan Ilo madax-banaan oo xaqiijinayo run ahaansahaha Muuqaalladaasi.\nSi kastaba ha ahaatee, Dowladda Turkiga oo jaal dhow la ah DFS, waxay dhawaan sheegtay inay DFS bil kasta ugu deeqi doonaan 2.5 million oo Dollar oo wadarta guud ee sanadkiiba noqonayso 30 million oo Dollar, iyadoo Kharajkaasi dabagal lagu samayn doono qaabka loo isticmaalayo.\nTurkiga waxay Saldhig Milliteri ku leeyihiin magaalladda Muqdisho oo lagu tababaro Ciiddamadda DFS, halka kuwo kale Tababar loogu qaado dalkaasi.\nPrevious articleGuudlaawe oo dhexda ka galay khilaaf cusub oo la xiriira Farmaajo iyo mucaaradka\nNext articlePep Guardiola Oo Ka Hadlay Wararka Kooxdiisa La Xidhiidhinaya Lionel Messi & Harry Kane. – Banaadirsom


21 MAXBUUS OO KU DHINTAY XABSI KU YAALA BRAZIL [FAAHFAAHIN DHEERIYA] | Maalmahanews\n21 MAXBUUS OO KU DHINTAY XABSI KU YAALA BRAZIL [FAAHFAAHIN DHEERIYA]\nMaalimahanews(Hargeysa):- Ugu yaraan 21 qof ayaa ku geeriyooday dalka Brazil kaddib markii ay isku dayeen in ay ka baxsadaan xabsi ku yaalla dalka Brazil gaar ahaan gobolka Para State ee waqooyiga dalkaasi.\nMaxaabiista ayaa walxaha qarxa u adeegsaday darbiga xabsiga iyada oo la tuhmayo in ciidan hubeysan ay taageerayeen baxsashadooda, waxaa kale oo jira in maxaabiista ay hub iyo walxaha qarxa ku dhex heysteen xabsiga.\nMarkii ay isku dhaceen maxaabiista iyo askarta ilaalada ayaa la sheegay in xabsiga uu u ekaaday goob ay ku dagaallamayaan labo ciidan oo milatari ah,waxaana la maqlayay hub xog leh.\nBaadhitaano horudhac ah oo ay samayeen booliska ayey ku sheegeen in ay suuragal tahay in koox hubeysan oo banaanka joogay ay ka shaqeeyeen isku dayga maxaabiista ee ka baxsiga xabsiga,kuwaas oo la xaqiijiyay in ay ku lug lahaayeen dagaalka Maxaabiista iyo ilaalada Xabsiga Para State.\nDalka Brazil waxaa ku xidh – xidhan dad gaadhaya 726,712 oo qof, waxaana ku yaalla xabsiyo dadka ay qaadi karaan ama loogu talagalay ay gaadhayaan 368,000 oo qof.


Court Diversion/RJ Panels | Burlington Community Justice Center\nWeecinta Maxkamada /\nFaahfaahin muuqaal ah oo ku saabsan barnaamijyada weecinta Maxkamad, daawo muuqaalkan.\nGuddiyadu waa beddelka wax lagu soo celiyo ee shakhsiyaadka lagu soo oogay dambi (cidda masuulka ka ah). Waxay ka kooban yihiin kooxo 3-5 tabaruceyaal tababaran ah oo la kulma dhinacyada mas'uulka ka ah iyo kuwa saameynta ku leh, si wax looga qabto dhibaatada ay keeneen dambiyada "heerka hoose" (sida anshax xumada, been abuurka, khayaanada, xatooyada tafaariiqda iyo xumaanta sharci darrada ah). Ujeeddada guddigu waa inay la xisaabtamaan kooxda masuulka ka ah saamaynta ay ku yeesheen falalkooda kuwa kale.\nXiriiriyaha dhibbaneheennu wuxuu sameeyaa isku day kasta oo uu kula xiriiro dhinacyada ay saamaynta ku yeelatay si uu ugu sharraxo geeddi-socodkeenna una taageerno ka-qaybgalkiisa / keeda / ka qaybgalkeeda illaa heer kastoo ay ku qanacsan yihiin. Guddigu wuxuu ka hadlayaa duruufaha iyo saameynta fal dambiyeedka iyo siyaabaha qofka masuulka ahi uga fogaan karo khaladaadka la midka ah mustaqbalka.\nDembiyada qaarkood, fulinta sharciga ayaa leh ikhtiyaar marka ay si toos ah ugu gudbinayso dacwadaha CJC. Xaaladaha kale, qareenka gobolku wuxuu go'aansadaa inuu qofka u diro nidaamka maxkamadda iyo in loo gudbiyo barnaamijka Ka Weecinta Maxkamadda. Garsoorayaashu sidoo kale waxay u gudbin karaan dacwadaha qayb ka mid ah amarka xukunka halkaas oo cidda masuulka ka ah ay si wada jir ah u kormeeraan Waaxda Asluubta iyo Qaybta Adeegga Tilmaanta. Mar alla markay si guul leh u dhammaystiraan barnaamijka weecinta Maxkamadda, diiwaanka ka qaybgalaha waa la tuuri karaa (marka laga hadlayo Wareejinta). In kasta oo qandaraasyada shaqsiyeed loo qoondeeyay kaqeybgale kasta iyo baahiyahooda gaarka ah, qandaraasyada qaar waxaa ka mid noqon kara soo celinta, waraaqaha raaligelinta, qormooyinka milicsiga, ama u diritaanka wakaaladaha kale ee taageerada bulshada.\nHaddii aad ka qayb qaadatay barnaamijka Ka Weecinta Maxkamad ahaan Masuul ahaan ama Xisbigay Taabatay, waxaan rabnaa inaan kaa maqalno adiga! Fadlan buuxi xogururintan aan la aqoon si aad ula wadaagto khibradaada:\nKa-qaybgalaha / Mas'uul Mas'uulka ka ah sahanka\nSahaminta Xisbiga Dhibbanaha / Waxyeelaystay\nMacluumaad intaas ka badan oo ku saabsan kaqeybgalka dariiqyada dib-u-dhiska, fadlan kala xiriir Barbara Shaw-Dorso taleefanka (802) 264-0765 ama emaylka bshawdorso@burlingtonvt.gov.\nWixii macluumaad dheeraad ah ee ku saabsan tabaruca, fadlan la xiriir Rachel Jolly\n(802) 865-7185 ama emayl ahaan rjolly@burlingtonvt.gov


Madaxii Hore Ee Sirdoonka Israel Oo Qirtay Inuu Xiriir la Lahaa Iran – Heemaal News Network\nMadaxii Hore Ee Sirdoonka Israel Oo Qirtay Inuu Xiriir la Lahaa Iran\nMadaxa sirdoonka Israel ee Mossad ee xilka ka degaya ayaa sameeyey qirashadii ugu dhoweyd oo ah in dalkiisa uu ka dambeeyey weeraro dhowaanahan lagu qaaday Nukliyeerka Iran iyo saynisyahano militari.\nYosi Cohen oo la hadlay barnaamijka daba-galka ee “Uvda” oo ka baxa taleefishinka Channel 12 ee dalkaas ayaa bixiyey qirasho aan caadi aheyn oo aan laga fileyn madaxa hay’ad sirdoon.\nHadalladiisa ayaa sidoo kale diginin cad u diray saynisyahanad Nukliyeerka Iran, oo ah in sidoo kale ay noqon karaan bartilmaameedka khaarijin.\n“Haddii syanisyahanada ay doonayaan inay shaqadooda beddelaan, oo aysan na waxyeeleyneyn, haa, waxaan u yabooheynaa hab ay uga baxaan,” ayuu yiri Cohen.\nWeeraradii ugu weyna ee Iran lagu qaado, ayaa laba ka mid ah, waxay ka dhaceen xarunta Natanz, halkaasi dhulka hoostiisa lagu kobciyo macdanta uranium-ka, si looga hortago in la weeraro.\nBishii July 2020, waxa uu qarax kala dhantaalay mashiinada loo adeegsado uranium-ka, waxayna weerarkaas Iran ku eedeysay Israel. Sidoo kale bishii April ee sanadkan ayaa waxaa isla xaruntaas ka dhacay qarax kale oo saameeyey hoolalka lagu kobciyo macdanta uranium-ka.\n“Mashiinada Centrifuge-ka halkaas ayey ku shaqeyn jireen,” ayuu yiri. “ooh adda ma shaqeeyaan miyaa,” ayey weydiisay weriye Ilhan Dayan, wuxuuna ka jawaabay “dhab ahaantii.\nCohen si toos ah uma qiran weerarka, hase yeeshee wuxuu yaboohay qirashadii ugu dhoweyd ee ah in Israel ay ku lug laheyd weerarada.\nBarnaamijka Uvda ayaa sidoo kale ka hadlay dilkii November loo gaystay saynisyahan qeyb ka ahaa billowga barnaamijka Nukliyeerka Iran oo lagu magacaabay Mohsen Fakhrizadeh, wuxuuna sheegay in Cohen uu saxiixay dilkaas.\nCohen ayaa ugu baaqay saynisyahanada Iran inay faraha kala baxaan barnaamijka Nukliyeerka, waxaana mar la weydiiyey waxa dhacaya haddii aysan sidaas sameyn uu ku jawaabay “way arkeen saaxiibadood,” isaga oo ula jeeda kuwa la dilay.\nAmoud Foundation Oo Deeq Raashina Gaadhsiisey 200 Qoys Danyarta Ku Nool Borama Iyo Faraweyne.\nMusharaxiinta Oo ka Hor-yimid Guddi Uu RW Rooble U Magacaabay Dhalinyarii loo Qaaday Eritrea.(Akhriso)\nDagaal Maanta Mar kale ka Dhex-qarxay Somalida Iyo Canfarta Oo ka Socda Gobolka Siti\nHeemaall April 6, 2021 April 6, 2021\nAkhriso:-Qodobada la Isku Mari-waayay Shirkii Afisyooni iyo kuwa la Isla Fahmay\nTalaalka Covid 19 Ee Uu soo Saaray Shiinaha Oo Muqdisho soo Gaaray.(Sawiro)\nHeemaall April 11, 2021 April 11, 2021


Shiinaha Cryptococcal Soosaarayaasha Tijaabada Antigen iyo alaableyda | Liming Bio\nTallaabada 'StrongStep'® Qalabka loo yaqaan 'Cryptococcal Antigen Rapid Test Device' waa baaritaan deg deg ah oo loogu talagay baaritaanka polysaccharide kapsula. antigens-ka isku-dhafan noocyada 'Cryptococcus complex' (Cryptococcus neoformans iyo Cryptococcus gattii) oo ku jirta serum, plasma, dhiig dhan iyo dareeraha laf-dhabarka maskaxda (CSF). Baaritaanku waa tijaabin dhakhtar-isticmaal tijaabo ah oo kaa caawin karaogaanshaha cudurka loo yaqaan 'cryptococcosis'.\nCryptococcosis waxaa sababa labada nooc ee isku-dhafka noocyada 'Cryptococcus complex' (Cryptococcus neoformans iyo Cryptococcus gattii). Shakhsiyaadka naafada ahDifaaca unugyada dhexdhexaadka ku jira ayaa ah halista ugu badan ee infekshan. Cryptococcosis waa midcudurada faafa ee ugu badan bukaanada AIDS-ka. Ogaanshahaloo yaqaan 'cryptococcal antigen' ee ku jirta serum iyo CSF ayaa si ballaadhan loogu isticmaalay si aad ah xasaasiyad sare iyo gaar ahaaneed.\nTallaabada 'StrongStep'® Qalabka loo yaqaan 'Cryptococcal Antigen Rapid Test Device' ayaa loogu talagalay lagu ogaado isku-dhafka noocyada 'Cryptococcus' iyadoo loo marayo fasiraadda muuqaalka ee midabka horumarinta xargaha gudaha. Xuubka waxaa lagu dhaqdhaqaaqay antiAntibiyootiko loo yaqaan 'Cryptococcal monoclonal antibody' oo ku taal gobolka imtixaanka. Inta lagu jiro baaritaanka, tijaabadawaxaa loo oggol yahay inuu ku falceliyo qaybaha midabka leh ee anti-Cryptococcal antibody conjugates, kuwaas oo lagu precoated on suufka conjugate ee imtixaanka. Isku dar ah markaaku dhaqaaqo xuubka ficil xinjireed, oo la falgala reagent-yada ku yaal xuub Haddii ay jiri lahaayeen in ku filan oo loo yaqaan 'Cryptococcal antigens' ee tijaabooyinka, midab lehfaashad ayaa ka samaysan doonta aagga tijaabada ee xuubka. Jiritaanka kooxdan midabka lehwaxay muujineysaa natiijo wax ku ool ah, halka maqnaashaheeda ay muujineyso natiijo taban. Muuqaaloo ah koox midab leh oo ku taal aagga koontaroolka ayaa u adeegta sida xakamaynta nidaamka. Tani waxay muujineysaamugga saxa ah ee muunada ayaa lagu daray iyo xuubka xuubka ayaa leh dhacay.\nKit Qalabkan waxaa loogu talagalay INTII VITRO ogaanshaha cudurka.\nKit Qalabkan waxaa loogu talagalay xirfadle keliya.\nCarefully Si taxaddar leh u akhri tilmaamaha intaadan imtixaanka sameyn.\nProduct Badeecadani kuma jirto wax laga helo ilaha aadanaha.\nUse Ha isticmaalin waxyaabaha ku jira xirmada ka dib taariikhda uu dhacayo.\nLe U qaado dhammaan tijaabooyinka sida cudurada faafa u keeni kara.\n■ Raac nidaamka caadiga ah ee sheybaarka iyo tilmaamaha badbaadada nafsiyeed ee maaraynta iyo wasakhda waxyaalaha faafin kara. Marka nidaamka baaritaanka uu yahaydhammeystir, tuur tijaabooyinka ka dib markii aad ku keydiso 121 121 ugu yaraan 20 daqiiqo Haddii kale, waxaa lagu daaweyn karaa 0.5% Sodium Hypochloritesaacado ka hor intaan la tuurin.\nHa ku dhejin boodhadhka reagag afka ama sigaar ha cabbin ama ha cunin markaad wax qabanaysid tijaabooyin.\nAr Xiro gacno gashi inta lagu guda jiro howsha oo dhan.\nHore: Chlamydia Antigen\nXiga: HSV 12 Antigen Test\nTijaabinta Degdegga ah ee loogu talagalay Sars-Cov-2 Antigen\nSars-Cov-2 Antigen Degdega ah\nImtixaanka Sars-Cov-2 Antigen\nH. Pylori Ag Imtixaanka Degdega Ah Wuxuu Ogaadaa Antigen, Qalabka Coronavirus Antigen Test, Novel Coronavirus Degdega ah Ket Test, Vibrio Cholerae O1 / O139 Antigen Combo Tijaabada Degdega ah, Qalabka Imtixaanka Igm / Iggrapid, Coronavirus ee Tijaabada Covid-19,


Soomaaliya Iyo Midowga Afrika Oo Ku Heshiiyay In La Beddelo Howgalka AMISOM – somalilandtoday.com\n(SLT-Addis Ababa)-Dowladda Soomaaliya iyo Midowga Afrika ayaa la sheegay in ay isla garteen qaabka uu noqonayo howlgalka Midowga Afrika ee Soomaaliya, ku dhowaad saddexda sanno ee soo socota.\nArrintaan ayaa ka dambeysay kadib kulan ka dhacay magaalada Addis Ababa. Sida ku cad dukumentiyada la faafinayay, howlgalka cusub ee Midowga Afrika ayaa ka gudbi doonaa AMISOM, wuxuuna u gudbi doonaa Howlgalka Ku meel gaadhka ah ee AU ee Soomaaliya.\n“AU iyo Dowladda Soomaaliya ayaa si guul ah u soo gabagabeeyey wadatashiyo socday muddo toddobaad ah oo ku saabsan qaab-dhismeedka howlgalka cusub ee Midowga Afrika ee Calanka Soomaaliya,” ayaa lagu yidhi war kasoo baxay guddiga amniga midowga Afrika.\nGuddiga farsamada ee Soomaaliya u qaabilsan wada xaajoodka, hannaanka kala guurka ee amniga qaranka, ayaa ku dhawaaqay heshiiska qorshaha amniga qaranka kulan ay la yeesheen xubnaha golaha ammaanka iyo nabadda Midowga Afrika.


MW CMC Oo Galay Harar. - Cakaara News\nMW CMC Oo Galay Harar.\nHarar,(cakaaranews)Arbaca, 7da December, 2016. Madaxwaynaha DDSI mudane Cabdi Maxamuud Cumar iyo wafti balaadhan oo uu hogaaminayo oo galabta ka anbabaxay xarunta DDSI ee jigjiga ayaa u kicitimay magaalada qadiimiga ah ee Harar.\nMadaxwaynaha DDSI iyo waftigan uu hogaaminayo oo galay magaalada harar ayaa ka qaybgalaya munaasabada xuska 11 aad ee 29ka Hidaar oo maalinta barito ah si meeqaam sare loogu xusayo caasimada harar ee deegaanka hararida oo ah magaalo qadiimiya taasi oo sanadka ku jirtay diyaar garow dhinaca kasta leh sidii ay u martigalin lahayd xuska 11 aad ee 29ka hidaar oo ah maalinta qoomiyadaha iyo shucuubta dalkeena itoobiya oo sanadkasta la xuso 29ka hidaar.\nWaxaana maalmihii ugu danbeeyay ku soo qul-qulayay magaalada harar martida ka socoda qoomiyadaha iyo shucuubta deegaanada dalka iyada oo ay xuskan ka soo qaybgalayaan masuuliyiinta ugu saraysa JDFI iyo masuuliyiinta ugu saraysa dawlad deegaanada dalka iyo 2da ismaamul magaalo, madaxwaynayaasha wadamada aan dariska nahay iyo marti sharaf kale oo heer caalam ah.\nMadaxwaynaaha DDSI mudane Cabdi Maxamuud Cumar iyo wafigan balaadhan ee uu hogaaminayo ayaa wakhti xaadirkan ku sugan magaalada harar.


Siyaasad Xumada Siranyo ee 22 Xildhibaan oo Gadabursi Ka Doorbidaysa 2 Xildhibaan | Lughaya.Com\nSiyaasad Xumada Siranyo ee 22 Xildhibaan oo Gadabursi Ka Doorbidaysa 2 Xildhibaan\tAdded by adal on December 24, 2012.Saved under FaaloTags: featured\tDoorashadii deggaanka ee Somaliland ka dhacday waxay daahfurtay ismaan-dhaaf mug leh dhinaca siyaasada waxayna dibada soo dhigtay shirqool horeyba loo tuhunsanaa balse dibada uu ka ahaa Silaanyo ka hor intuuna dhawaanta Jabuuti kula soo kulmin Geelaha Jabuuti.\nAan ku horeeyee, Siilaanyo wuxuu madaxweyne ku xigeenkiisa u soo bandhigay heshiis uu Jabuuti kula soo galay Geelaha Jabuuti, heshiiskaa oo gundhigiisu yahay in Maayarka Saylac lagu fadhiisiyo nin ka soo jeeda beesha Ciise ee lagaga adkaaday doorashadii degmadaa ka dhacday. Heshiiskaa Jabuuti ee dhex maray labada Madaxweyne wuxuu Ina Cumar Geele awood u siisay inuu Siilanyo ku xadgudbo natiijadii doorasho xalaal ah ka soo baxaday.\nSiilaanyo oo ka tirsan xisbiga Kulmiye, waxaa laga sugaayay inuu ahmiyada saaro in xisbigiisu guulaysto Helena xildhibaanada ugu badan ee doorashada degaanka. Inkastuu Kulmiye noqday xisbiga koowaad, hadaana waxaa la hayaa cadadka codadka uu ka helay gobol walba. Gobolka uu Kulmiye uugu cododka yaraa wuxuu noqday Gobolka Togdheer ee uu Siilaanyo ka soo jeedo, halka gobolka uu ugu tirada badnaa noqday gobolka Awdal ee uu ka soo jeedo Madaxweyne ku xigeenka Saylici. Halkaa waxaa ka cad in codka kalsoonida ah ee ugu balaadhan uu Kulmiye ka helay Awdal, waxayna taasi ka turjumaysaa in Saylici kalsooni buuxda ka haysto gobolada uu ka soo jeedo ee Awdal iyo Salal, halka Madaxweynuhu kalsoonidaa ka waayay gobolkii uu ka soo jeeday.\nFiiri Siyaasad Xumada Siilaanyo ee 22 Xildhibaan Ka Doorbidaysa 2 Xildhibaan\nKulmiye, Awdal wuxuu ka helay 24 xildhibaan oo 22 Gadabuursi yihiin, halka labana ay ciise yihiin. Taa marka laga duulo, waxaa isweydiin leh wuxuu Silaanyo ula saftay beesha xisbigiisa u keentay 2 xildhibaan oo kaliya ee uu indhaha uga qabsaday beesha 22 xildhibaan Kulmiye u soo hoysay. Dhinaca kale ee u gaarka ah degmada Saylac, beesha 7 xildhibaan ka heshay Saylac siday u hawaysan karaan inay u soo waysaystaan jagada duqa magaalada Saylac oo sharci ahaan ay leeyihiin beesha Gadabuursi oo degmadaa ka heshay 10 xildhibaan?\nHalkaa waxaa ka cad in Siilanyo xeerin waayay danta xisbigii isaga talada dalka u dhiibay isagoo ka door biday inuu Madaxweyne dal shisheeye codsigiisa fuliyo isagoo ku xadgubaaya xaqa iyo xeerkii nidaamka doorashada. Codsiga Ina Cumar Geele goormuu noqday mid ka miisaan waynaada codkii iyo doonkii muwaadiniinta codkoodii siiyay musharaxiintay ay doorteen?\nSiilaanyo waa nin ruug cadaaya oo siyaasi ah, nalamana aha inuuna arkay awaaqib xumada ay reebayso ficilkaa lama filaanka ahaa ee xeerka cayda ku ah. Waxaanse ognahay waxa ku kalifay inuu u badheedho talaabada khaayinimada ah. Sobobaha Siilaanyo ka keenay inuu ku cageeyo xeerkii iyo xaqii Gadabuursi waa siyaasad gun dheer oo la soo tidcaayay tan iyo shagaashanadii, waxna ay ka sahashay xukumadii tan Siilaanyo ka horaysay. Anagoo sobobaha ku soo bandhigi doona maqaal kale oo kan xigga, waxaan Siilaanyo, Ina Cumar Geele iyo nimanka kale ee shirkoolkan soo maleegay u sheegaynaa in fikirkoodu yahay mid ah hal bacaad lagu lisay oo marnaba suurta galayn, dhiilo weyna u soo hoyn doona labada maamul ee Hargaysa iyo Jabuuti. Siilaanyo talo gaf siyaasadeed ah oo dhabarjab ah ku soo mehersaday Jabuuti, naftiisu maanka ha ku hayo haddii reer Berbera oo ah jilib hoosaaaad beesha dhexe ka soo jeeda inay ka gadoodeen badhasaab badilkiisa xaq uu u leeyahay madaxweynuhu. Dhacdadaas oo jirta bal ha isweydiiyo wuxuu ka sugayaa qoomiyada Gadabuursi ee sifo sharci daro ah lagu hawaystay in dibada laga dhigo gurigeedii.\nLa soco Maqaalka dambe ee shaaca ka qaadi doona sobobaha Siilaanyo toobada seejisay iyo duruufaha ku gadaaman gaar ahaan heshiiska Jabuuti iyo dadkii goobjooga u ahaa oon soo bandhigi doono, haddii Eebaha amuuti u nagidahay idmo.\nNimba Timmo Xammar!


Hal sano ka dib dhimashadii bin Laden, al-Qaacida wali waxay ku socotaa waddada is burburinta - Sabahionline.com\nFalanqayntan waxa qoray Raajix Siciid oo London jooga\nSanad ayaa ka soo wareegay markii hogaamiyihii al-Qaacida Osama bin Laden lagu dilay bartii uu ku dhuumaalaysan jiray ee Abbottabad, Pakistan.\nMid ka mida dadkii ku dhaawacmay qarixii ismiidaaminta ahaa ee ka dhacay Masraxa Qaranka Soomaaliya 4-tii April oo la sido. [Abdurashid Abdulle/AFP] Qodobbo la xiriira\nHoggaanka xilligan ee al-Qaacida oo ku sugan xudduudka u dhexeeya Afgaanistaan iyo Pakistaan, uuna madax u yahay Ayman al-Zawahiri, uma muuqato in uu maanta ku sugan yahay xaalad ka fiican tii markii uu hoggaaminayay bin Ladin sannadihii ugu dambeeyay ee noloshiisa: hoggaanku wuxuu ku sugan yaay xaalad go’doomin ah iyo hoggaanka oo ka le'anaya. Ha yeeshee, taasi kama dhigna in al-Qaacida gabi ahaanba la jabiyay. Sida muuqata, ururku wali waxa uu awoodaa in uu u habar wacdo oo uu u martiyo xulafadiisa, kuwaas oo u noqday waaxiyiihiisa caalamka ku kala fidsan. Qayla-dhaantii ugu dambaysay waxa ka soo jawaabay dhaq-dhaqaaqa Soomalida, Xarakada al-Shabaab al-Mujahideen.\nInkasta oo hoggaamiyaha cusub ee kooxda al-Zawahiri uu amaanay isku biiriddii al-Shabaab iyo al-Qaacida una arkay “guul”, haddana xaqiiqdu waxa ay ahaanaysaa in sida ay haatan u dhaqmaan dhaqdhaqaaqan Soomaalida ah ee hubaysani uu ku tusayo oo keliya in ay ku sii socdaan waddadii ay mareen xulafadii hore ee al-Qaacida iyo kooxihii kale ee hubaysnaa iyaga ka hor, kuwaa oo sida kakan oo ay u fahamsan yihiin diinta Islaamka uu keenay in ay ka fogaadaan dadka isla markaana ku khasabto in ay ku biiraan awoodaha kooxda ka soo horjeeda.\nAl-Shabaab waxay ka horimanaysaa daadka Dilalka iyo qaraxyada ay qaaddo al-Shabaab ayaa muujinaya in ay kooxdu ka go’antahay in ay ismaqiiqdo oo ka hortimaaddo daadka.\nHalkii ay howl-galladeeda uga heli lahayd taageero shacab, kaliya hadda waxa ay ka helaysaa saamayn taa lid ku ah, sida uu ka markhaati kacayo qarixii ay kooxdu ka fulisay Muqdisho 4-tii April, kaas oo ay ku dhinteen ugu yaraan lix qof oo rayid ah, oo ay ka mid yihiin madaxdii isboortiska Soomaaliya oo aan iyagu qayb ka ahayn dagaalka socda ee u dhexeeya al-Shabaab iyo ciidamada dawladda ee ay taageerayaan ciidamada nabad-ilaalinta Midowga Afrika.\nInkata oo ay xarakadu horay u fulisay qaraxyo ay ku dhinteen dad badan oo rayid ah, haddana weerarkii ugu dambeeyay ee ay ka fulisay bartamaha magaalada waxa uu noqday mis si gooni ah loo eego sababtoo ah waxa uu dhacay kadib markii ay kooxdu si rasmi ah ugu biirtay al-Qaacida bishii February ee sannadkan. Taasi waxa ay ka dhigan tahay in howlgallada al-Shabaab haatan loo aanayn karo ururka al-Qaacida.\nSida laga soo xigtay saxaafadda, weerarka waxaa qaaday haweenay isa soo miidaamisay, taasoo isku qarxisay Masraxa Qaranka Soomaaliya ee Muqdisho, kuna dishay ugu yaraan lix qof, oo ay ka mid ahaayeen Guddoomiyihii Guddiga Olymbiga Soomaaliyeed iyo Guddoomiyihii Xiriirka Kubadda Cagta Soomaaliya. Si muuqata bartilmaameedka al-Shabaab waxa uu ahaa Ra’iisul-wasaare Cabdiweli Maxamed Cali kadib markii uu bilaabay in uu khudbad ka jeediyo masraxa – oo xilliyadaa un la furay kadib labaatan sano oo uu xirnaa – hayeeshee ra’iisal-wasaaruhu ma uunan dhaawacmin.\nKa sakoow khasaaraha qaraxa Masraxa Qaranka ka soo gaaray dadka, misana qaraxan waxa uu gaystay xanuun iyo niyadjab aad u wayn, waayo waxa uu ku soo beegmay xilli ay caasimadda Soomaaliya uu ka soo muuqanayay ifafaale iyo calaamado muujinaya in ay nolashii ku soo noqonayso xaaladaheedii caadiga ahaa kadib labaatan sano oo dagaal ah oo ka soo wareegay markii uu dhacay taliskii Siyaad Barre 1991-kii. Tan iyo markii al-Shabaab bannaanka looga saaray Muqdisho bishii August 2011-kii, si muuqata ayay kor ugu soo kacaysay kalsoonida Soomaalida, iyaa oo la furay dugisyo cusub, dukaamo iyo makhaayado iyo waliba iyada oo ay si cad uu muqdaan dhismayaal si xowli ah uga socda caasimadda burburtay. Intaa waxaa dheer, shirkadda diyaaradaha ee Turkish Airlines ayaa bishii March waxa ay biloowday duullimaad caalami ah kii ugu horeyay, kaas oo ay laba jeer todobaadkii ku tagayso magaalada Muqdisho. Arrimahaas dartood, weerarkii al-Shabaab ay ku qaadday Masraxa Qaranka waxa laga yaabaa in ay ka mudato natiijo ka duwan kii ay quud-daraynaysay, maaddaama tallaabadaasi caro wayn ku abuuri karto dadka daggan caasimadda, ee doonaya in ay bilaabaan nolosha cusub. Xittaa xubno ka mida dhaqdhaqaaqa Islaamiyiinta ee ku sugan Soomaaliya ayaa fahamsan in howlgallada caynkaa oo kale ah ayan waxba ka maalayn mujaahidiinta iskood isku magacaabay. Sheekh Xasan Daahir Aweys, oo hoggaamin jiray dagaalyahaniintii Islaamiyiinta ahaa ee Xisbul Islaam ka hor intii uunan xisbigiisu ku biirin al-Shabaab 2010-kii, ayaa dhawaan cabbiray ra’yigiisa arrinkaa ku aaddan.\n“Waxaan uga digayaa walaalahayga mujaahidiinta ah ee ka tirsan al-Shabaab daadinta dhiigga shacabka Soomaaliyeed ee muslimiinta ah iyo dilka dadka aan waxba galabsan iyada oo la adeegsanayo magac Islaam,” ayuu Aweys u sheegay dad isaga taageersan oo isu yimid 30-kii March.\nDhaleecayntiisan ayaa ku soo beegantay cajalad fiidiyoow ah oo uu Internet-ka soo galiyay Cumar Hammaami, oo sidoo kale loo yaqaan Abu Mansuur al-Amriiki, taas oo uu ku sheegay in uu naftiisa uga baqayo al-Shabaab, oo uu ku biiray dhowr sano ka hor si uu u gutto “jihaadka”. Al-Amriiki waxa uu cajaladda uga hadlay khilaaf khuseeya dhinaca istraatijiyadda oo u dhexeeya isaga iyo al-Shabaab, laakiin ma ayan caddeeyn in khilaafku khuseeyay sidii loo sharciyeeyn lahaa ama loo xalaalayn lahaa dilka iyo daadinta dhiigga dadka.\nInkasta oo ay al-shabaab cajaladdaa uga jawaabtay in aysan qorshaha ugu jirin dilka al-Amriki isla markaana ay fureen baaritaan la xiriira arrinka, haddana warar ay saxaafaddu isla dhex-martay ayaa sheegaya in al-Amriki la dilay oo ay u suuragal tahay in ay madaxa ka gooyeen xubnaha garab ka mida al-Shabaab.\nInkasta oo aan la xaqiijin dhimashadiisa, dhawaanna ay soo bexeen warar kale oo tibaaxaya in uu nool yahay, misana al-Shabaab wax faallo ah kama bixin wararka sheegaya in uu dhintay.\nBuuqa ka taagan masiirka al-Amriiki, iyo kala-qaybsanaanta laga soo tabinayo xubnaha sare ee kooxda, ayaa muxalliliiin badan oo Soomaali ah ku riixay in ay shaaciyaan in kooxdu “qarka u saaran tahay giiri”.\nWixii ka dhacay Ciraaq iyo Yaman ayaa Soomaaliyana ka socda\nSababaynta joogta ah ee al-Shabaab u sameeyso dilka iyo qaraxyada ay ka waddo Soomaaliya ayaa muujinaya in ay ku socoto waddo la mida tii ay hadda ka hor qaadeen xulafadii kale ee al-Qaacida, taasoo ay ku mutteen burbur kadib markii ay hoos u dhacday taageeradii ay ka heli jireen shacabka.\nTusaalaha ugu cad ee arrinkan laga bixin karo ayaa ah tallaabooyinkii ay qaadday al-Qaacidadii Ciraaq, xilligii uu hoggaanka u hayay Abu Muscab al-Zarqaawi.\nHowl-galladii al-Zarqaawi waxa ay galaafteen nolosha boqolaal dad ah oo ku naf-waayay qaraxyo iyo dilala aad u fool-xun, taasoo kama dambaystii keentay in tiro aad u badan oo Ciraaqiyiin ahi ka soo horjeestaan, kana shaqeeyaan sidii al-Qaacida looga dabar-goyn lahaa Ciraaq. Dadkaa iyaga ah ee ka horyimid al-Qaacida xittaa waxa ku jiray kuwii isugu yeeri jiray muqaawamada hubaysan ee ka soo horjeeda ciidamada ajnabiga ah ee jooga Ciraaq iyo ciidamada dawladda. Wararka ayaamahan laga helayo Yemen ayaa iyaguna muujinaya caro la mida taa Ciraaqiyiinta oo kasoo fufaysa qaybo ka mida shacabka Yemen. Yamaniyiintaasi waa ay diideen dhaqanka al-Qaacida Jasiiradda Carbeed iyo jaalkeeda Ansaar al-Shariica, taasoo xuddunteedu tahay dhaqan-galinta xukunka shareecada iyada oo la isticmaalayo tarjumaad aad u adag, sida fulinta xukumo culculus.\nDiidmadaasi kuma eka oo kaliya dadka Yamaniyiinta ah, ee xitaa waxa ay ka soo if-baxday xubnaha Ansaar al-Shariica oo diiday dhaqanka dilka ah ee al-qaacida, sida ku caddaatay dilkii dhawaan loo gaystay todoba xubnood oo ka mida Ansar al-Shariica oo diiday in ay qaraxyo ismiidaamin ah la beegsadaan golayaasha muqaawamada shacbiyadda leh ee magaalada Lawder ee gobolka Abyan.\nDiidmada ay xubnahaasi diideen in ay qaadaan weerarrada ismiidaaminta ah, ayaa shaki la’aan waxa ay ka dhigan yihiin horumar tilmaamaya burburka hoose ee uu dhex jibaaxayo ururka al-Qaacida ee Yemen waxana uu muujinayaa in qaar ka mida xubnuhu ay bilaabayaan in uu u soo noqdo xiskii oo markaa laga yabaabo in ay ku qancaan in ay khalad tahay u dagaallanka al-Qaacida.\nDiidmo-shacbiyeed la mida kuwan sare ku xusan ayaa ka dhacay Aljeeriya sannadihii sagaashameeyadii kadib markii dilalkii ay fulin jirtay Kooxda Islaamiyiinta Hubaysan (GIA) ay dhaliyeen caro shacab oo aad u ballaaran, taasoo xukuumadda dhexe ka caawisay in ay jabiso xag-jiriintii. Dilalkii ay kooxdu ka fulin jirtay tuulooyinka ku yaal baadiyaha ayaa keenay in dadka ku dhaqan tuulooyinkaas ay si iskood ah ugu biiraan kooxo ay dawladdu hubaysay oo u dhismay in ay naftooda difaacaan. Tallaabadaas ayaa markeedana kooxdki GIA-da ka qaaday xoriyaddii ay xubneheedu ku dhex mari jireen dhulalka baadiyaha ah ciidamada ammaanka dawladdana ku caawisay in ay daba-galaan oo ay tirtiraan xubnihii ururkaas.\nShaqaaqooyinkii hubaysnaa ee ka dhici jiray Aljeeriya ayaa si wayn oo muuqata hoos ugu dhacay tan iyo markii la dabar-gooyay GIA, inkasta oo Ururka Salafiyiinta ee Dacwada iyo Dagaalka (GSPC, oo ah garab ka soo jabay GIA, uu ku adkaystay in uu sii wado dagaalka hubaysan. Iyada oo ah calaamad muujinaysa sida ay al-Qaacida ugu fashilantay in ay cashar ka barato sida ayan colaaddu mira-dhal u ahayn, ayay kooxdii GSPC waxa ay 2007-dii la midoowday al-Qaacida, waxana ay si rasmi ah u noqotay laanteeda Waqooyiga Africa iyada oo la baxday al-Qaacidada Maqribka Islaamiga ah.\nMarka arrimahan laga shidaal-qaato, waxa cad in al-Qaacida iyo xulafadeedu ay u baahan yihiin in ay dib-u-qiimayn ku sameeyaan sii wadidda howl-galladooda dilalka iyo qaraxyada ee ay ku galaaftaan rayidka aan waxba galabsan. Shaki la’aan al-Qaacida waa ay ogtahay in marka ay waydo taageerada shacabka ay noqonayso kalluun biyo waayay oo markaa sugaya in uu dhinto.\nXittaa bin Laden, ka hor dhimashadiisii, sida la warinjiray, waxa la fahamsanaa in ururkiisu uu dhex maquurayay mushkilad dhinaca sumcadda ah, gaar ahaan markii tallaabooyinkoodii miisaan lala saaray xeeladihii nabdoonaanta ku dheehnayd ee loo maray Kacdoonkii Dhaqdhaqaaqii Carbeed.\nSi kastaba ha ahaatee, tallaabooyinkii dhawaan ka dhacay Somaaliya iyo Yemen, ayaa muujinaya in aan wali wax laga la baran casharaddaan asaasiga ah ee tilmaamaya ma-dhalaysnimada colaadda. Sidaa darteedna, isku day walba oo ay mustaqbalka isku daydo al-Qaacidda in ay dib ugu “cusboonaysiiso magaceeda” iyada oo ku tolaysa kooxaha maxalliga ah waxa uu ahaan doonaa, sida ay u badan tahay, mid iyaga dib ugu soo noqda.\nArrinka kale ee ka dhashay dilka usaama bin laadin ee aadka u muhiimka ahi waa nabada dunida haatan ka jirta. Inkastoo ay wali alqaacida ku nooshahay meelo gari go’an ah, laakiin dadka maraykanka ah iyo dadyowga kaleba waxay heleen xasilooni iyo nabad, wixii dhimashadiisa ka dambeeyayna maysan dhicin qaraxyo waawayn oo la sheegi karo. Dhanka kale, waxaa macquul ah in dhimashadii usaama ka dib ay qaar ka mid ah kooxda xubneheedu ay isu soo dhiibeen ciidamada bilayska, qaar kalena ay kooxda ka googoosteen.\nUsama binu laadin wuxuu abuuray kooxaha argagixisada tii ugu sumcada xumayd dunida. Kooxdani waa kooxda alqaacida, waxaanay kooxdani sidii loo asaasay toban sano kahor dunida ka waday argagixiso aan laga sheekaynkarin. Waxa tiro iyo cadad beelay dambiyada kooxdan, dambiyadaas oo ay ka mid yihiin qaraxyo, afduub, dilal, jidhdil iyo qaarkale oo aan la soo koobi karin.\nalshabaa waxaan odhan la haa qarax somalida aad kaad ku wadaadn ka daayaay\ngaladan wadan ka ku soo weertay inaad waxa ka qabataan ayaay ubaahantahay oo aa ka shaqaysaan badbaadad dalka iyo daadka\nWaxay ila tahay inaadan qorin wax aadan hubin. Abu Mansuur wuu noolyahay waxuuna la joogaa Al shabaab.\nMeesha ay Kenya ku dadaalayso inay ka dhigto Soomaaliya wadan nabad ah meeshaas oo caruurtoodu ku noolaan doonaan farxad, Al shabaab na waxay ku mashquulsantahay laynta shacabka aan waxba galabsan ee Kenyanka badanaa kuwa kaniisada ee kiristaanka ah. Sabab? Sabab? Sabab? …….. Daanyeero baa mahadsan (Asante ya punda)\nOgoow in argagixisnimadu aduunka dhexdiisa ayna ka dhammaan doonin ilaa iyo hadda waxaa jira nacayb badan oo ka dhaxeeya jiilka dhalinyarada Carabta iyo Cadaanka sababtoo ah dilalka ay fuliyeen Ameerikaanku ee looga soo horjeedo hagaamiyayaasha wadamada Carabta ayay maskaxda ku hayaan jiilka dhalinyaradu, sidaa darteed jiilka soo kacaya waxay fulin doonaan weeraro aargudasho, taasina waxa sababi doontaa dagaalka sadaxaad ee aduunka,


Soddon sano ka dib liverpool oo Horyaalka Ingiriiska ku guuleysatay - Radio Risaala: Somali News Online\nHome Ciyaaraha Soddon sano ka dib liverpool oo Horyaalka Ingiriiska ku guuleysatay\nSoddon sano ka dib liverpool oo Horyaalka Ingiriiska ku guuleysatay\nWaxaa xalay soo afjarmay soddon sano oo Liverpool ay sugaysay horyaalka England ka dib markii ay 23 dhibcood ka sara martay Manchester City oo guuldaro 2-1 ay kala kulantay Chelsea.\nKooxda uu hogaamiyo Jurgen Klopp ayaa u baahnaa hal guul oo ay ku guulaystaa horyaalka, waxaase taasi u fudadeeyey guuldarada City taasi oo ka dhigan in todobada ciyaar ee dhiman aanay Man City soo qaban karin Liverpool.\nKoobkan ayaa noqonaya kii 19-aad ee Liverpool ay qaado, waxaase uu noqonayaa kii ugu horeeyey tan iyo xilli ciyaareedkii 1989-1990.\nLaakiin, inkastoo ay saddex bilood sugayaan in ay u dabaaldegaan guushan sababo fayraska Karona taageerayaa ayaa waxaa u sheegay inay guryaha joogaan duqa magaalada Liverpool.\nIyadoo masiibada caalamiga ah ay saameysay nolasha dalka Ingiriiska iyo dalalka kale waxaa hakad uu ku yimid ciyaarihii horyaalka, waxayna taasi ku abuurtay walwal iyo walbahaar taageerayaasha Liverpool in horyaalkii ugu horreeyey muddo soddon sano uu halkaasi ku libdho, maadaama ay jireen soo jeedin aheyd in ciyaaraha gabi ahaanba la iska dhaafo, iyadoo aan cidina koon ku guulaysan.\nNasiib wanaag waxay taageerayaasha iyo ciyaaryahanada Liverpool rajadu u soo laabatay bishan ka dib markii labaatanka kooxood ee horyaalka Ingiriiska ka ciyaareen iyo dawladu isku raaceen in ciyaaraha dib loo bilaabo.\nPrevious articleMadaxweynayaasha Galmudug & Puntland oo kulmaya\nNext articleXiisad dagaal oo ka taagan degaano ka tirsan G/Galgaduud


Maamulka Sh/Dhexe oo laalay go'aan dhawaan ay gaartay DF iyo doorashadii 2016 oo... - Caasimada Online\nHome Warar Maamulka Sh/Dhexe oo laalay go’aan dhawaan ay gaartay DF iyo doorashadii 2016...\nMaamulka Sh/Dhexe oo laalay go’aan dhawaan ay gaartay DF iyo doorashadii 2016 oo…\nMuqdisho (Caasimada Online) – Maamulka Gobolka Shabeelaha Dhexe ayaa ka biya diiday go’aan dhawaan ay soo saartay dowlada Somalia, kaa oo lagu doonaayo in Xildhibaanadooda lagu soo xulo Muqdisho.\nMaamulka ayaa qaadacay go’aankaasi kasoo baxay dowlada waxa uuna maamulka tilmaamay inaanu jirin deegaan la’aan, sidaa darteedna ay ku qanacsan yihiin in Xildhibaanadooda lagu soo dhex xulo deegaanadooda.\nAbuukar Cali Xasan ”Maqaneey” oo ah Guddoomiye ku-xigeenka arrimaha dib-u-heshiisiinta iyo Federaalka ee maamulka Gobolka Shabeelaha Dhexe, ayaa sheegay in hadalka kasoo baxay dowlada ee ku aadan Xildhibaanada lagu soo xulaayo magaalada Muqdisho uu yahay mid iyada u gaara.\nMaqaneey, waxa uu sheegay in deegaanada maamulka uu yahay mid amaan ah, isla markaana ay jiraan goobo dhowr ah oo lagu qabankaro doorashada sidaa aawgeedna aysan raali ka aheyn in Xildhibaanadooda lagu soo xulo magaalada Muqdisho.\nMaqaneey, waxa uu sidoo kale daboolka ka qaaday in Khilaafka uu yahay mid salka ku haya tas-hiilaadka ku baxaya Ergada ka qeyb galeysa Shirkaasi.\nMaqaneey, waxa uu cod dheer ku sheegay in maamulka uu ka soo horjeedo Xildhibaanada Gobolkaasi ee la sheegay in lagu soo xulayo Magaalada Muqdisho.\nDowlada Somalia ayuu ugu baaqay in wixii ay u awoodo maamulka ay ku siiso xulista Xildhibaanada, haddii dalabkaasi la waayana aysan diyaar u aheyn in Xildhibaanadooda lagu xulo Muqdisho.\nDhinaca kale, waxa uu carabka ku dhuftay in marka la’eego amniga ay deegaanada maamulka ka wanaagsan yihiin magaalada Muqdisho.


Warar la xiriira weerar lagu qaaday hoteel ku yaalla Muqdisho. - Wargeyska Faafiye\nWarar la xiriira weerar lagu qaaday hoteel ku yaalla Muqdisho.\nMaleeshiyada Al-Shabaab ayaa weerartay caawo hoteelka Ambassador oo ku yaalla waddada Makka Mukarama ee magaalada Muqdisho, halkaasoo ay ka soo baxayaan warar dheeraad ah. Wararka ayaa sheegayo in qaraxyo laga maqlay bannaanka hoteelka, gudahana ay u galeen dabley hubeysan.\nQaraxyada ayaa ahaa ismiidaamin. Inkastoo aan si dhab ah loo ogeyn inta uu la’ogyahay khasaaraha rasmiga ah ee ka dhashay weerarkan, haddana wararka ayaa sheegayo in dad badan ay ku dhinteen oo ay ku jiraan ilaa hadda inta xaqiijiyey laba mudane oo ka tirsanaa baarlamaanka Soomaaliya, Cabdullaaahi Jaamac Kabaweyne iyo Maxamuud Guure.\nWariyaha Muqdisho, ayaa soo sheegayo in ciidamada dowladda ay hoteelka ka soo badbaadiyeen dad badan oo qaarkood ay yihiin xildhibaanno iyo mas’uuliyiin kale.\nIlaa 50 qof oo qabo dhaawacyo kala duwan ayaa ka geeyey isbitaallada magaalada, waxaana hadda socda howlo kale oo samata-bixin ah oo wali dadka hoteelka ku jira looga soo saarayo.\nWasaaradda amniga xukuumadda Soomaaliya, waxay sheegtay in ciidamada dowladda ay hoteelka ku sugan yihiin oo ay wadaan howlgal sifeyn ah iyo in wali dadka ku xaniban laga soo badbaadiyo.\nRecent PostsBoqorka Sacuudiga oo wiilkiisa ka dhigay dhaxal sugeDaawo VIDEO : ‘Gaajo ayuu u dhintay wiil aan dhalay oo shan jir ahaa’Ahmed Kathrada, ninkii la xirnaan jiray Mandela, oo dhintayGeneral favors more aggressive approach in SomaliaUNHCR oo dalbatay baaritaan laagu sameeyay qaxootigii Soomaalida ee Yaman lagu laaayay.Editor’s Pick . Telefoonkii Hitler oo $243 kun oo dollar lagu iibsaday.43Random PostsMushaarka askariga Soomaaliya oo laga dhigay $160.Oscar Pistorius Not GuiltyRa’iisul-wasaaraha Soomaaliya oo ka tanaasulay saamiyadii uu ku lahaa Shirkadda SOMA OIL AND GAS.Maraykanka oo askar kala baxaya Yemen.Kooxda Qeylo-dhaan oo timid Muqdisho.


Way fududahay in laga hadlo arrimaha farsamada iyadoo la isticmaalayo erayada, sawirada, iyo sawirada\nTaageerada wada sheekeysiga ayaa sidoo boerenkool ka fiican e-maydka feker ahaan, sababtoo ah (waxay sida caadiga ah) ku dhibeysaa dhibaatooyinkaaga. Halka emailka ama habka saxda ah, waxay qaadaneysaa saacado iyo xitaa maalmo si loo xalliyo hal arin yar.\nWaxaan booqday shabakad kasta oo marti gelisa shirkadaha martigelisa, waydiisatay taageerada iyada oo adeegsanaysa nidaamka sheekaysiga ku nool, waxayna qoreen waayo-aragnimadayda khariidad. Sidoo boerenkool, waqtiga sugitaanka si aad u hesho jawaabta ugu horreysa ee cashar kasta ayaa la duubay.\nA2-hosting 3 – Jawaab degdeg ah, su’aalaheyga waxaa laga jawaabay si xirfad leh. Dhibaatada guud ee guud.\nArvixe 1 6 min 28 sec Awood uma lihin in ay gaarsiiyaan shaqaalaha taageerada iyagoo ku sheekeysanaya. Nidaamka ayaa codsaday in aan u diro email ahaan. Eeg sawirka-2 (hoos) oo tixraac ah.\nBlueHost 1 2 min. 2 sec Sheekada Leef live waa markii ugu horeysey ee lala xiriiro. Eeg sawirka-3 (hoos) oo tixraac ah.\nParadigma Crucial 1 – Taageerada wada sheekeysiga lama bixinayo.\nDot5 Hosting 1 32 sec Sheekada Leef live waa markii ugu horeysey ee lala xiriiro. Sidoo kale, xusuusnow in dadka isticmaala ay u baahan yihiin inay galaan kahor intaanay helin caawimaada DreamHost taageerida sheekada.\nGoDaddy 1 15 sec Ka heli karin badhanka wada sheekaysiga tooska ah goobta GoDaddy, laakiin waxay bixiyaan laba lambar oo maxalli ah (Malaysia) si ay u wacaan. Waxaan isku dag midden mid mid lambarada nambarkeygana waxaa laga soo qabtay ilbidhiqsiyo 10. Nasiib darrose, dhibaatooyinkaygu waxay ahaayeen kuwo aan xallin ka dib daqiiqadihii 10 ee taleefanka. Shaqaalaha taakuleynta aad ugama aysan aqoonin wax soo saarkooda; Aakhirkii waan is taagay oo waan soo afjaray taleefanka.\nGoGetSpace 1 10 sec Kaliya taageerada iibka ayaa laga heli karaa iyadoo la adeegsanayo chat live, laakiin shaqaalaha taageerada ayaa ahaa midden waxtar leh oo aqoon leh. Dhibaatada guud ee guud.\nHostColor 1 8 min. 5 sec Waqti dheer oo sugitaan ah. HostColor wuxuu isticmaalaa Skype halkii uu ka heli lahaa nidaam wada-hadal ah oo toos ah. Isticmaalayaasha waxay u baahan yihiin inay ku daraan midabka Laambe ee Skype ka hor inta aan la xidhiidhin.\nHostGator 4 4 min Awood uma lihin in ay gaarsiiyaan shaqaalaha taageerada iyagoo ku sheekeysanaya. Nidaamka ayaa codsaday in aan u diro email ahaan. Eeg sawirka-4 (hoos) oo tixraac ah.\nHostMonster 1 4 min. 20 sec Wakhtiga jawaab celinta macquul ah, su’aalaha looga jawaabay xirfad ahaan. Guud ahaan khibrad fiican.\niPage 1 1 min. 10 sec Mudo yar ayaa loo qabtay si loo helo jawaab, laakiin shaqaalahooda taageeradoodu waa kuwo aad u fiican oo caawimaad leh. Guud ahaan khibrad fiican.\nWebHostFace 2 25 sec Jawaab degdeg ah, su’aalaheyga waxaa laga jawaabay si xirfad leh. Dhibaatada guud ee guud. Iyadoo la eegayo in WebHostFace ay ku soo dallacayso wax ka yar $ 2 / mo, shirkaddu waxay igu la yaabtay taageerada ay ku nool yihiin nolol fiican.\nWP-motor 2 2 seconden Sanduuqa lagu sheekeysto ayaa soo baxaya ka dib marka la eego tirooyinka 3 waxaad ku jirtaa goobta. Waxaan jawaab degdeg ah ka helay sanduuqa lagu sheekeysto, su’aalahaygana waxaa laga jawaabay xirfad ahaan. Xasuusnow, si kastaba ha ahaatee, dadka isticmaala waxay u baahan yihiin inay galaan xisaabtooda WP Motor si ay u helaan taageero farsamo.\nMid ka mid ah xubnaha shaqaalaha ee InMotion Hosting wax arkeen arrin suurtagal ah oo la xidhiidha xisaabteyda (inaanan ogayn oo uu iska indho-tiray) inta lagu guda jiray fadhigeena wada-xaajoodka, waxaanan bahayka.\nNikola N. laga bilaabo SiteGrond wuxuu lahaa dareen weyn oo sharaf leh waxaana ku riyaaqay inuu la sheekeysto.\nWixii A2 Hosting – Tani waa waxa Lori ii sheegey ka dib markii ay akhristay oo edebtay mijn post\nWaxaan isticmaalaa A2 Hosting oo marwalba email ayaan u diraa. Waligey dhibaato kamaan helin inay dib iigu soo laabtaan daqiiqado gudahood, laakiin waligey maan helin dhibaato ubaahan in badan oo gadaal iyo gadaal ah waxaan ubaahanahay wadahadal toos ah, sidaa darteed taasi waxayydayaaja a lai a lai a lai a lai a lai a la a la a la a la a la a la a la a la a la a la a la a la a la a la a la a la a la a la a la a la a la ai a la a la aha.\nAfbeelding-1: Ma aanan awoodin inaan gaaro taageerada A2 Marti-gelinta iyada oo loo marayo wada-hadalka tooska ah waxaana lagula talinayaa in aan diro emayl bedel ahaan.\nAfbeelding-2: Ma jirin cid ka jawaabtay codsigeyga sheekeysiga ee B3. Guddiga wada hadalada ayaa i weydiiyay emailkayga.\nAfbeelding-3: BulwarkHost nidaamka sheekeysiga ku noolaanshaha ayaa ahaa xayiraad markii aan soo gaadhay.\nAfbeelding-4: Dhammaan waaxyaha HostMetro waa markii ugu horeysey ee lala xiriiro.\nWaxaan rajeynayaa in boostadani ay faa’iido u leedahay kuwa raadinaya marti-geliye websaydh. Hubso inaad sidoo boerenkool ka fiiriso dib-u-eegista martigelinta mugdi-ahaaneed ee faahfaahin dheeraad ah.


Deg Deg:Caare oo ku gacan sayray dalab uga yimid Maamulka Puntland – KHAATUMO NEWS\nDeg Deg:Caare oo ku gacan sayray dalab uga yimid Maamulka Puntland\nHogaamiyaha Jabhada dib u xoreynta Somaliland, Kornayl Siciid Caare ayaa waxa la sheegaya in uu ku gacan sayray dalab uga imaaday Maamulka Puntland.\nKorneyl Caare ayaa gebi ahaanba iska diiday in uu ku dhaqaaqo talaabooyin lidi ku ah gooni isku taaga Somaliland, sida uu sheegay Cismaan Cumar Dool.\nSiyaasi Dool oo arrimahaasi ka hadlaya ayaa waxa uu yiri “Kornayl Caare iyo Puntland waxay isku mari waayeen qaabka maamulkaasi u taageerayo jabhada Kornaylka iyo wajiga uu dagaalkiisu noqonayo, Caare isaga oo Qardho jooga ayuu odhan jiray Somaliland, waana geesi halyey qaran ah waana nin rag garta waayey”.\n“Kornayl Caare waxay isku maandhaafeen maamulka Puntland iyo dawlada Soomaaliya in lagu yiri magaca Soomaaliya qaado oo aanu kugu caawino, isna waxa uu ku yiri ma doonayo magaca Soomaaliya ee Somaliland is haysata ayaanu nahay ee sidaas miyaad igu garab galaysaan iyaguna waxay ku yiraaheen maya oo Somaliland ma aqoonsanin namana khusayso”.\nWuxuuna intaas kusii daray “Caare sidaas ayuu ku waayey in baabuur tigniko ah la siiyo in lacag la siiyo iyo in askar la siiyo, waxaanu noqday qof mabda leh oo is yiri dadkaaga iyo umada Somaliland ha khiyaamaynin, sidaas ayaanu kaga soo baxay maamulka Puntland kuna soo galay Somaliland iyada oo aanay waxba ku soo kordhin ciidankii uu la tagay”.\n“Halka uu maanta ku jiro Korneyl Caare, ninka yiraahda halagu laayo oo weerar ha lagu xaliyo waa nin ka shaqaynaya in dabku sii fido, Caare waa in si macquul ah loola hadlaa oo la dhagaystaa waxa uu tabanayo”.\nPrevious Post: Wafdi ka socda Wasaaradda Difaaca Qatar oo Dhuusamareeb gaaray\nNext Post: Daawo:-Maanso Baroor-diiq ah Geeridii Naxdinta Lahayd Ee Marxuumad Wariye Hodan Naaleye.


XOG: Madaxweyne Farmaajo Walaalkiis Oo Lacag badan bixinaya Magaalada… | Somalia News\nXOG: Madaxweyne Farmaajo Walaalkiis Oo Lacag badan bixinaya Magaalada…\nWararka Doorashada Soomaaliya ayaa ah wax aad loo hadal hayo,iyadoo olole ballaaran laguda galay.\nSida la ogaaday Madaxweynaha Dalka Maxamed Cabdullaahi Farmaajo ayaa dejiyey Naqshad uu ku doonayo dib usoo laabashadiisa.\nXasan Cabdullaahi Farmaajo ayaa la dhashay Madaxweyne Farmaajo waxaana loo xilsaaray shukaaminta xildhibaanada imaan doona.\nLiis ayaa jira oo xildhibaanada imaan doona la rabo in Madaxweyne Farmaajo ucod siiyaan kuwaas oo hadda lala sii heshiinayo.\nWarar ayaa sheegaya in Xasan Cabdullaahi Farmaajo ayaa lacag badan geeyey Baydhabo si ololahooda unajaxo.\nXasan Farmaajo ayaa maalmo ka hor gaaray Baydhabo Caasimada Koonfur Galbeed Soomaaliya.\nMadaxweyne Farmaajo ayaa la kulmaya cadaadis xoog leh iyadoo murashaxiin badan ay raadinayaan in iyagu guuleystaan.\nPrevious articleAgaasimaha IMF “Afrika Waa in Laga Caawiyaa Dhaqaale Xumada uu Sababay COVID-19”\nNext articleHalyeey Liverpool ah oo u digay kooxda Everton ka hor kulanka Merseyside derby


Wararkii Ugu Dambeeyey ee Tirinta Codadkii Doorashada Britain iyo May oo Caqabado Wajahdey – Radio Daljir\nWararkii Ugu Dambeeyey ee Tirinta Codadkii Doorashada Britain iyo May oo Caqabado Wajahdey\nJuunyo 9, 2017 10:07 b 0\nRa’iisul wasaaraha Britain, Theresa May, ayaan iscasili doonin ka dib markii uu xisbigeeda muxaafidka ku lumiyay aqlabiyadda uu ku lahaa baarlamaanka doorashadii Khamiistii ka dhacday dalkaasi, sida ay ogaatay BBC.\nTheresa May ayaa ku guuldaraysatay in ay xoojiso aqlabiyadda uu xisbigeeda ku lahaa baarlamaanka, ayadoo lagu wado inuu dhawaan furmo wadaxaajoodka uu dalkaasi kaga baxayo Midowga Yurub.\nInkastoo uu xisbiga muxaafidka lumiyay kuraas uu ku lahaa baarlamaanka, ayaa haddana weli waxa uu yahay kan ugu weyn UK.\nWaxaa la saadaalinayaa in xisbigeedu uu heli doono 318 xilhibaan, halka xisbiga Shaqaalahana uu heli doono 261 xildhibaan. Waxaa soo raaca xisbiga SNP oo isna la saadaalinayo inuu heli doono 35 xildhibaan.\nHoggaamiyaha xisbiga mucaaradka, Jeremy Corbyn ayaa ugu baaqay Theresa May inay iscasisho, balse waxay sheegtay inuu dalku u baahan yahay ”xasilooni” taasoo uu xisbigeedu keeni kara.\nImage captionTheresa May iyo Jeremy Corbyn ayaa codeeyay isniintii ka dib olole socday todoba isbuuc\nDoorashadan oo ah mid wakhtigeeda laga soo hormariyay oo ay ku baaqday ra’iisalwasaaraha dalkaasi Theresa May, waxaana isu diiwaangeliyay in ay codkooda ku dhawaad 46.9 milyan oo qof.\nCod bixiyayaasha qaarkood goor hore ayayba codkooda u dhiibteen, oo waxa ay ku soo gudbiyeen boostada.\nCodbixintan ayaa noqonaysa tii saddexaad oo dalkaasi ka dhacda muddo aan ka badnayn labo sano gudahood.\nDoorashadii guud ee dalkaasi ka dhacday 2015 ayaa waxaa isu diiwaangeliyay inay codeeyaan 46.4 milyan oo qof.\nDadka u soo baxay doorashadii 2015, markii xisbiga muxaafidka uu ku guulaystay 331 ka mid ah 650 kursi, ayaa waxa ay aheyd boqolkiiba 66.4, taas oo ka sarreysay doorashadii 2010.\nMAANHADAL iyo Jamaal Faarax Aadan: Kala Lahaanshaha Daaqa Deegaanka Mudug (dhegayso)


Farmaajo oo hal arrin darteed ugu safray Dalka Sacuudiga (Akhriso) - Caasimada Online\nHome Warar Farmaajo oo hal arrin darteed ugu safray Dalka Sacuudiga (Akhriso)\nFarmaajo oo hal arrin darteed ugu safray Dalka Sacuudiga (Akhriso)\nMuqdisho (Caasimada Online) – Sida aan wararkeena hore ku sheegnay Madaxweynaha JFS Maxamed C/llahi Farmaajo, ayaa safarkii ugu horeeyay ugu ambabaxay Dalka Sacuudiga.\nMadaxweynaha ayaa Casuumaad ka helay Boqorka dalka Sacuudiga, waxaana la xaqiijinayaa in casuumaadaasi ay tahay mid salka ku heysa Saldhiga Imaaraadka Carabta ay ka furaneyso magaalada Berbera ee maamulka Somaliland.\nMadaxweyne Farmaajo iyo Boqorka dalkaasi ayaa si qoto dheer uga wada hadli doona arrimo ay kamid yihiin Xerada Imaaraadka ee Berbera, Dib usoo nooleynta xiriirka Somalia iyo Sacuudiga, Abaaraha iyo Amniga.\nQodobka ugu weyn ee Dowlada Sacuudiga ayaa ah in Madaxweynaha Somalia ay ka dhaadhiciso inuu ka gaabsado arrimaha ku xeeran Saldhiga Imaaraadka Carabta uu ka dhisan doono magaalada Berbera.\nMadaxweyne Farmaajo ayaa isna ahmiyad gaara u arka in Dowlada Sacuudiga marka hore ay gargaar la gaarto Soomaalida ku dhaqan Gobolada dalka ee abaaraha saaxiibka u noqday.\nDowlada Imaaraadka ayaa arrinta Saldhigaani u wakiilatay Dowlada Sacuudiga, maadaama Imaaraadku uu dhaqaale ku bixiyay guuldaro ku timaada Musharaxiin uu kamid ahaa Farmaajo, iyadoo dhaqaale kaa lamid ah siisay Musharaxiin ay wadatay waxa uuna ujeedka uu ahaa hirgalinta Heshiiska Saldhiga Berbera.\nDowlada FS ee uu Hogaaminaayo Farmaajo, ayaa dhawaan diiday Heshiiska Saldhiga uu Imaaraadka uga furanaayo Berbera.\nDocda kale, Madaxweynaha JFS Maxamed C/llahi Farmaajo ayaan la ogeyn in Boqorka dalka Sacuudiga uu ka aqbali doono in Dowlada Imaaraadka ay Saldhig ka furato magaalada Berbera, waxaana suuragal ah in Somalia ay Saldhig u noqoto Kooxaha Xagjirka ah, waa haddii uu Farmaajo ogolaado soo jeedinta Boqorka Sacuudiga.


Maxkamada Gobolka Hargeysa Oo Xukuntay Dhalinyaro Dhacday Sawir Qaade U Dhashay Dalka Japan Oo Somaliland Ku Sugan\n(Hadhwanaagnews) Friday, January 12, 2018 00:18:53\nHargeysa(HWN):-Maxkamadda gobolka Maroodi-jeex, ayaa shalay laba sannadood iyo sagaal bilood oo xadhig ah ku riday afar dhallinyaro ah oo dhac u geystay nin sawir qaade ah oo u dhashay dalka Japan. Dhallinyaradan oo maxkamadda horteeda ka qirtay fal-dambiyeedka waxa kaloo lagu xukumay in ay soo celiyaan lacag 5000 kun oo Dollar oo ay ka dhaceen sawir qaadahan.\nSawir qaadahan oo lagu magacaabo Kazawa Taichi, ahna sawir qaade dhinaca farshaxanka ah (Photo Artist), isla markaana dalka ku soo galay ruqsad sharci ah, 24-kii December 2017, abaaro labadii saac ee gelinkii dambe ayey saddex dhallinyaro ahi ka heleen Degmada Koodbuur ee Hargeysa, waxaanay ka qaadeen lacag\ndhan 5000 kun oo Doollar, Baasaboorkii, Lens-ka Kamaradda iyo Hard disk.\nDhallinyaradan saddexda ahaa, ayaa markii ay la kulmeen ninkan waxay markii hore ka codsadeen inuu sawir ka qaado laba ka mid ah, balse kii saddexaad ayaa xagga danbe kaga yimmi, kadibna shandad uu ninkaasi dhabarka ku sitay ayuu kala baxay lacag dhan 5000 kun oo Dollar iyo alaabta kale, ka dibna sidaa ayey ku baxsadeen.\nNin Somalilander ah ayaa soo kaxeeyey oo keenay Saldhiga Koodbuur, Booliiska Kodbuur inkasta oo ay gurmad galeen kumay guulaysan soo qabashada dhallinyaradii falkan geysatay, hase ahaatee ciidanka CID-da oo kiiskiisa loo wareejiyey ayaa soo qabtay saddexdiiba, maadaama horeba Booliiska Koodbuur u aqoonsadeen, isla markaana laba ka mid ah ay ka soo baxeen Kamaradii sawir qaadaha la dhacay. Saddexdan dhallinyarada ahi isla markiiba lacagtii ay dhaceen waxay ku iibsadeen gaadhi, isagana waa la qabtay.\nSidoo kale waxay soo celiyeen Lens-kii Kamarada, halka Basaboorkii oo uu qaaday wiil afraad oo la kulmay markay lacagta dhacayeen, kaas oo ay siiyeen 300 boqol oo Dollar, isla markaana ay ku yidhaahdeen noo hay Basaboorka, oo isagana ay markii danbe Booliisku soo xidheen.\nSaddexdii dhallinyarada ahaa ee dhaca geystay waxa midkiiba lagu xukumay laba sanno iyo in ay celiyaan lacag dhan 4700 (afar kun iyo toddoba boqol oo Dollar) oo si siman loogu qaybiyey bixinteeda. Halka wiilka afraad ee ay Basaboorka ay u dhiibeen, isla markaana lacagta wax ka siiyeen, lagu xukumay sagaal billood oo xadhig ah iyo inuu soo celiyo qaybtii ka soo gaadhay lacagtii la dhacay oo dhan 300 boqol oo Dollar.


Wararka | Arimaha Bulshada\nArdayda maleysia waxkabarata\nMay 21, 2008 at 12:01 pm | Posted in Wararka | Leave a comment\nArdayda Somaliyed ee Malesiya oo dhibaatooyin xoogan kala kulmaya Waxbarashadooda kadib markii .\nArday Soomaaliyeed oo Waxbarasho u soo doontay Dalka Maleesiya ayaan badankood ku guuleeysan inay helaan kadib markii ay caqabado badan isku hor gudbeen.\nHungoow Ardayda Soomaaliyeed ee dalka Maleesiya ku soo qulqulaya badankood ay la kulmaan ayaa lagu sheegay,fikrada qaldan oo ay ku tagaan maleesiya,waxaana laga xusi karaa in lagu marya habaabiyay sheekooyin oranaya,waa lacag la’aan jiifka iyo Waxbarashada Maleesiya.\n“Waxaa naloo sheegay in jiifka iyo waxbarashada lacag la’aan yihiin laakiin markii aan nimid,waxaa nagala xareeystay baasaboorka,waxayna naga maree,xageen talo\nu ciirsanaa,oo waxba islama heyno”ayuu ku calaacalay wiil Soomaaliyeed oo sheegay inuu Waxbarashad aad u jecel yahay.\nArday Waxbarasho u doonatay Dalka Maleeshiya ayaa guryahooda ku xaniban sababa la xiriira iyaga oo baasaboorkoodii uu ka dhacay,walina aan helin International Student Card,waxayna ka cabsi qabaan in la xiro,hadii ay dibada uga baxaan xaafadahooda,maadama aysan sharciga deganaanshaha iyo kan ardaynimadaba heysan.\narday kabid ah ardayda wax kabarata kuleejka kastuuri ayaa tilmaa sidaan isagoo muro ay kamuuqato kuna han jabaya inuu dalkii kulaabayo.\nArday ka tirsan Kuleejka Kastuuri ee Maleesiya ayaa ku dhaliilay gudigga ardayda Puntland inay iska indha tireen,wax ka qabashada xaaladaha murugsan ee ardayda reer Puntland,wuxuuna isaga Waagacusub u sheegay inuu degaankiisii dib ugu laaban doono.\nDhibaatada ugu badan ee heysata ardayda Maleeshiya ayaa loo tiriyaa waalidiintooda oo laga dhaadhacsiiyay qodobadaan:-\n1. Maciishada wadanka oo ku kaafin karta celcelis 200$ ilaa 300$(Bishii Biil ahaan lixdii) oo Waalidka loo sheego inay ku filaan karto 50 $ si uu waalidku u fududeysto soo dirista ardayda una qaato in maciishada Wadanka ay sidaas tahay.\n2. Iyadoo ardayda laga qaato lacago kale aan jirin sida (Transit Visa Fee ) oo aan aheyn tan caadiga ah ee waxbarashada, eyna sidoo kale dhacdo in ardayda lacagta waxbarashada looga soo qaado wadanka oo aanan la siin kulejyada Jaamacadah.\n3. Iyadoo lagu mihiyo ardayda Waxbarasho lacag la’aan ah iyo Hooy sidoo kale lacag la’aan ah. Marka uu ardaygu yimaadana intaba uusan helin. Sidaasna aan lagu helin waxbarasho lacag la’aan ah. Iyo hooy lacag la’aan ah.\n4. In uu qabaanku ka been sheego ardayga uu soo lug gooyey waalidkana lagu diro, kadibna uu ardaygu wadanka ku dhibaatoodo kuna biil beelo.\n5. In uu Qabaanku had iyo jeer ardayda airportka uu dokumintiyada (baasaboorada iyo tigidyada) uga qaado. Uu u dhiibo kolejka ama Jaamacada. Isla markaana ardayda sicir uusan filaneyn loo sheego, uuna Wadanka sharci daro kumaro iyadoo ay halis tahay in la qabto. Qabaankuna uu ka dansado telefonada una gooyo intuu la balamo,isagoo lacagta uu ka qaadey ardayga uu tigid Somalia ah ku goosto, kuna laabto wadanka, keenana arday kale isla sidii oo kale isagoon kuwii hore meelna ku ogaan.\n6. Si kastaba ha ahaatee ilaa iyo hada cid ka hadashay majiraan iyadoo ardayduna ay tilmaameen in ay mudaharaad ay arintaas oga cabanayaan ay sameyn doonaan.\nSaciid Cabdulaahi Kulmiye NADAARA\nKUALA LUMPUR -MALESIA\nNabsi Iyo Naruuro Jaceyl.\nDoorashada Turkiga: Erdogan oo mar labaad ku guuleystay madaxweynanimada dalkaasi Turkiga June 24, 2018


galmudugnews.com » Sheekha ugu weyn Wahaabiyada Daarood oo ku baaqay in cafis la weydiisto Ahlusuna\nHome » WARARKA, XULKA Galmudugnews » Sheekha ugu weyn Wahaabiyada Daarood oo ku baaqay in cafis la weydiisto Ahlusuna Sheekha ugu weyn Wahaabiyada Daarood oo ku baaqay in cafis la weydiisto Ahlusuna admin on\nMar 8th, 2013 //\nNo Comment Views 1615475Galmudugnews.com – Sheekha ugu weyn Wahaabiyada beesha Daarood ee la safnaa Khawaarijta Al-Shabaab ayaa markii ugu horeysay sheegay in mashaa’iiqda beesha Daarood ee Al Ictisaam hore ugu fatwoodeen in la laayo Culumadda Hawiye sidaas darteedna aysan maanta Munaasib ahayn in laga saadcaleeyo.\nXasan Xuseen wuxuu tibaaxay in qalad weyn laga galay Culumadda Ahlusuna sidaas darteedna uu ku talin lahaa in cafis la weydiisto Culumadda Ahlusuna wal jameeca.\nXasan Xuseen wuxuu iska fogeeyay inuu waligii ku dhiiraday fatwo Alshabaab fareeysa inay dilaan Culumadda marka laga reebo hal nin.\nFadeexadaan cusub waxay shaaca ka qaaday fashilka Wahaabiyada hore u xasuuqi jiray shacabka Soomaaliyeed.\nPopular post by viewFanaanada Falis Cabdi oo Film Sexy looga duubay Jig jiga . - 139449 hitsHalkaan Dhageyso Madaxweynaha Somalia oo Faroole meel saaray - 31881 hitsContact US - 30586 hitsDaawo haweeney Muqdisho ka furatay Guri lagu tunto - Fadeexo - 26147 hitsDaawo Video Dahir Alasow oo abtirsaday maxaase u galay Dhulbahante iyo Samaroon - 25639 hitsTopnews:-Wiil uu dhalay Ganacsade Xaaf oo falkii ugu xumaa ku sameeyay Gabar Maskiina +Sawiro? - 25266 hitsThis report no more in Galmudugnews - 23899 hitsXiriirka ka dhaxeeya burburka qoysaska & kacsi la'aanta - 23033 hitsHalkaan ka Daawo Video Xasan Dahir Aweys oo la dejiyay guri burcad badeeda ka dhisteen Cadaado iyo Ciidamada ilaaladiisa - 22365 hitsXaqiiq Cadeyn Wadata : Kismaayo, Daarood iyo Hawiye yaa dadka deegaanka ah?Faallo Xog iyo xaqiiqo warran ah - 22359 hitsDukumiinti sira: Akhri Liiska Lacagta Madaxda Dowladda KMG u taal Dahabshiil +Cadadka iyo faahfaahintooda - 21455 hitsLaundring of dollar black Money surges the price of Somaliland shillings - 21116 hitsDaawo tumashada Marwada Madaxweyne Siilaanyo iyo Madaxtooyada oo noqotay Dance Club - 21110 hitsRag ka dhashay Qabiil yar oo bilaabay hab dhaqankii Gaalgalaha 1988-1990 ! - 20807 hitsDaawo gabadh u dhalatay beesha Daarood oo si qatara u hadashay - 19872 hitsDaawo Faysal Cali Warabe oo Wariye amakaag ku riday - 19872 hitsReal Madrid oo wiilka baabuuniska laga badshey ee Gareth Bale looga diiday 40.milan Euro. - 19258 hitsVOA-Idaajaa iyo Qabyaaladeynta Suugaanta - 18505 hitsDaawo Video Mohamed Kaahin oo dagaalyahanada Garxajis qabteen iyo Siilaanyo oo Habaryoonis u hanjabay - 17814 hitsDAAWO Fadeexad Siilaanyo oo Baska Dadweynaha ku tegay Hotelkii Istanbul+Boorsada uu xambaarsan yahay. - 17733 hitsTopnews:- Dagaalka Farmaajo iyo Ibbi oo Weji qabiil yeeshay. - 17680 hitsDaawo Video jabka Al-Shabaab ee Beledweyne - 16904 hitsIla qosol Daawo Faroole maxaa ku dhacay - 16818 hitsDaawo qabyaaladii Reer Puntland oo noqotay dawada Hawiye - 15536 hitsSheekha ugu weyn Wahaabiyada Daarood oo ku baaqay in cafis la weydiisto Ahlusuna - 15475 hits Home Contact US


Hindiya oo safiirkeedii Kenya usoo bedashay Soomaaliya | Xaysimo\nHome War Hindiya oo safiirkeedii Kenya usoo bedashay Soomaaliya\nHindiya oo safiirkeedii Kenya usoo bedashay Soomaaliya\nWasaaradda arrimaha dibadda ee Hindiya ayaa safiir cusub u soo magacowday Soomaaliya, sida ay shaacisay wakaaladda wararka ee ANI.\nQoraalka ka soo baxay wasaaradda arrimaha dibadda dalka Hindiya ayaa waxaa lagu sheegay in xilkaasi loo soo macaabay Dr Virander Kumar Paul oo bedalaya danjirihii hore ee dalkaasi Rahul Chhabra oo tan iyo December, 2018-kii wakiil uga ahaa Soomaaliya.\nDowladda Hindiya ayaa sheegtay in safiirka cusub uu leeyahay waayo aragnimo dhinaca diblumaasiyadda ah, wuxuuna ka soo shaqeeyey dalalka Kenya, Romania iyo Moldova.\nDr Virander ayaa haatan ahaa safiirka Hindiya u jooga dalka Kenya, waxaana loo magacaabay bishii Augusto ee sanadkiii hore ee 2020-kii, iyada oo sababta loogu soo wareejiyey Soomaaliya lagu sheegay inay tahay inuu yahay waayo arag sii xoojin kara xiriirka iyo iskaashiga haatan ka dhexeeya labad dowladood ee Soomaaliya iyo Hindiya.\nSidoo kale waxay wasaaradda arrimaha dibadda Hindiya shaacisay in safiirka cusub uu ka dagi doono Nairobi, halkaas oo uu horay ugu shaqeynayay safiirkii ka horreeyay.\nDanjire Virander Kumar Paul ayaa sidoo kale la filayaa in todobaadyada soo socda uu soo gaaro magaalada Muqdisho, si uu warqadaha aqoonsiga safiirnimo ugu gudbiyo Madaxweynaha Soomaaliya, Mudane Maxamed Cabdullahi Maxamed (Farmaajo).\nSoomaaliya iyo Hindiya ayaa waxaa ka dhexeeya iskaashi & xiriir soo jireen ah oo dhinacyo kala duwan leh, sida caafimaadka, waxbashashada iyo adeegyo kale.


Duqa Muqdisho iyo Wasiirka shaqada oo kala saxiixday mashruuc lagu caawinayo dadka danta yer ee ku nool caasimadda. | XAL DOON\nHome NEWS Duqa Muqdisho iyo Wasiirka shaqada oo kala saxiixday mashruuc lagu caawinayo dadka...\nDuqa Muqdisho iyo Wasiirka shaqada oo kala saxiixday mashruuc lagu caawinayo dadka danta yer ee ku nool caasimadda.\nGuddoomiyaha Gobalka Banaadir ahna Duqa Magaalada Muqdisho, Mudane Cumar Maxamuud Maxamed (Cumar Filish) iyo wasiirka shaqada iyo arrimaha Bulshada ayaa maanta Muqdisho ku kala saxiixday mashruuc lagu caawinayo dadka danta yer ee ku nool caasimadda.\nMid kamid ah Wasiirada maamulka Puntland oo Muqdisho ugu geeriyooday Covid19.\nCiidamada amaanka oo dhimasho iyo dhaawac u geystay askar Shacab dhac ugu geysaneysay Muqdisho.\nGuddiga joogtada ee golaha shacabka oo maanta kulan aan caadi eheyn la wada sugayo yeelanaya.


Daawo: Tafatiraha Bbc Afrika Mary Harper oo Sawir ka Bixisay Farqiga u Dhexeeya Somaliland Iyo Soomaaliya – somalilandtoday.com\nDaawo: Tafatiraha Bbc Afrika Mary Harper oo Sawir ka Bixisay Farqiga u Dhexeeya Somaliland Iyo Soomaaliya\nHargaysa(SL-)Daawo: Tafatiraha Bbc Afrika Mary Harper oo Sawir ka Bixisay Farqiga u Dhexeeya Somaliland Iyo Soomaaliya\n“Somaliland waxaan dareemaa nabadgelyo taam ahi ka jirto, Balse Soomaaliya waxaan ku maraa anigoo wata lix ilaalo ah iyo baabuur gaashaaman”\nWasiirka Wasaaradda Warfaafinta,Dhaqanka iyo Wacyigelinta Somaliland Maxamed Muuse Diiriye oo ay wehelinayeen Wasiir ku xigeenka Wasaaradda Warfaafinta C/naasir Cumar Jaamac iyo Masuuliyiin ka tirsan Wasaaradda Warfaafinta iyo Agaasimaha Ururka Suxufiyiinta Somaliland ee Solja ayaa soo dhaweeyey Mary Harper oo ah suxufiyad caan ah oo ka tirsan BBC-da oo maanta soo Booqatay Wasaaradda Warfaafinta.\nWasiirka Wasaaradda Warfaafinta,Dhaqanka iyo Wacyigelinta Maxamed Muuse Diiriye iyo Masuuliyiinta Wasaaradda ayaa soo kormeeray Waaxyaha ay ka kooban tahay Wasaaraddu, waxaanay warbixin ka dhegaysteenIdaacada Radio Hargaysa, Wakaaladda Wararka iyo Telefishanka qaranka.\nMd. Maxamed Muuse Diiriye Wasiirka Wasaaradda Warfaafinta, ayaa sheegay inay weriye Mary Harper ay u soo dhaweeyeen maadaama oo ay tahay suxufiyad xog ogaal u ah Somaliland, waxaanu yidhi”Waxa halkan (Wasaaradda Warfaafinta) noogu timid oo aanu soo dhaweynaynaa Weriye Mary Harper oo ah suxufiyad caan ah oo ka tirsan BBC-da. Waxaannu u soo dhaweynaynaa waa wax ay naga mutaysatay. Waxaan filayaa in wixii ay ku aragtay Somaliland ay u sheegi doonto adduunweynaha oo ay ka hadasho dalka horumarkiisa iyo reer Somaliland dawlad ahaan waxay qabsadeen.”\nMary Harper oo ka hadlaysay booqashada ay ku timid Wasaaradda Warfaafinta Somaliland waxay tidhi “Aad ayaad ugu mahadsan tahay Wasiir sida diiran ee aad iigu soo dhaweysay Hargeysa iyo halkan oo ah Wasaaradda Warfaafinta. Waxaan aad ugu faraxsan nahay inaan halkan ku arkay laba agaasime waaxeed oo dumar ah, taasi oo ah mid lagu diirsado.\nWaxaan soo maray Idaacadda, Telefishanka, Wakaaladda Wararka iyo qaybaha kala duwan ee wasaaradda Wafaafinta.waxaan dareemayey inaan joogo gurigaygii oo kale.”\nMary Harper oo la weydiiyey waxay dareento marka ay timaado JSL. Waxaanay tidhi “Waxaan dareemaa markaan imaado Somaliland inay ka badbaado badan tahay deegaannada kale ee mandaqada. Sidoo kale waxaan dareemaa Itoobiya inay iyana tahay meel nabadgelyo ah. Soomaaliya oo kale waxaan dareemaa inaanay ahayn meel nabadgelyo ahayn.\nSomaliland waxaan dareemaa nabadgelyo taam ahi ka jirto oo aan lugayn karo jidadka iyo shaaricyada magaalada anigoo sita boorsadayda oo aanay ciddi taabaynin. Balse Soomaaliya waxaan ku maraa anigoo wata lix ilaalo ah iyo baabuur gaashaaman waxaana aad la daris tahay qarax. Laakiin Somaliland waxaad maqlaysaa muusig iyo samxada Baabuurta waxaanad dareemaysaa nabadgeylo buuxda.”\nMadaxweynaha Jamhuuriyada Somaliland Mudane Muuse Biixi Cabdi ayaa qasriga madaxtooyada ku qaabilay madaxweynaha dalwad-deegaanka Soomaalida Itoobiya...


Xeerka Furista Ururrada Siyaasadda, Doonista KULMIYE Iyo Qorshaha Mucaraadka, Qodobaddan Ka Ogoow. • Oodweynenews.com Oodweyne News\n■Waxa la ansixiyey wax ka beddelka iyo kaabista Xeerka Nidaamka Ururrada iyo Axsaabta Siyaasadda ee 14/2021, maanta oo sabti ah 10.04.2021.\n■ Waxa Ansixiyey Xildhibaanno u badan kuwa Kulmiye, oo qaarkood aanay fadhiyada iman jirin, balse maanta xilli hore isa soo xaadiriyey.\n■ Mudaneyaasha taageera Xisbiga Waddani, oo ka qayb galay Doodda Xeerkan, kamay qayb gelin codayntiisii, oo bannaanka ayey ka joogeen, qorshahoodu wuxuu ahaa Kooramku yaanu buuxsamin, laakiin in laga shaqeeyey in Xildhibaanno badan yimaadaan oo taageersan Xeerkan ayey u muuqatay.\n■ Golaha Wakiilladu, isla maanta wuxuu ka shaqaynayey in ay u gudbiyaan Xeerkan Golaha Guurtida, si ay u ansixiyaan.\n■ Haddii Golaha Guurtidu wax ka beddelaan Xeerkan oo ay ansixiyaan wax ka beddelka ay ku sameeyaan, waxa dib loogu soo celinayaa Golaha Wakiillada oo iyagu haddii ay ku arkaan qodobadii wax laga beddelay la saari doona, ansixinta doona, ka dibna Madaxweynaha ayaa loo gudbin doonaa.\n■Inta aanay Fasax gelin ayaa la filayaa in Xeerkan ka dhammaado Goleyaasha, oo maalmaha soo socda fasax geli doona\n■ Marka ee Madaxweynaha gaadho Xeerkan 21 maalmood ayuu u haysaa inuu ku ansixiyo.\n■ Haddii uu Madaxweynuhu saxeexo, sidaas ayuu dhaqan gal ku noqonayaa, waana in la soo dhismo Guddida diiwaan gelinta ururrada Siyaasadda, doorashada Ururrada la qabto lix bilood ka hor wakhtiga Liisaankoodu dhacayo, oo ku beegmaysa badhtamaha Sannadka 2022-ka.\n■ 31. 06.2021, waxa la filayaa in ay Aqalka Wakiillada yimaadaan Mudenayaal cusub oo shacabku soo doorteen, oo ka soo kala baxay Kulmiye, Waddani iyo UCID.\n■ Waxay u badan tahay in Mucaaradku Xildhibaannadoodu isbahaysan doonaa, sida ay doonaan ha noqdaane, inkasta oo la saadaalinayo in ay aqlabiyadda heli doonaan.\n■ Xeerkan waxa uu noqon doonaa, qodobka ugu horreeya ee midayn doona Xildhibaannada labada Xisbi mucaarad. Tani waxay keeni doontaa tallaabada ugu horreysaa in ay noqon doonto in ay hantiyaan Shirguddoonka Golaha Wakiillada.\n■ Kulmiye, kaadhka uu haysan doono ee uu ku handadi doono labada Xisbi Mucaarad, wuxuu noqon doonaa Xeerkan.\n■ Mucaaradkuna qodobka ay dagaalka ka xigaan ee ay ka shaqayn doonaa in aanu meel marin waa Xeerka furista Ururrada Siyaasadda, iyada oo la filayo in ay iyagu wax ka beddel ku samayn karaan Xeerkan.\n■ Haddii Mucaaradka la wareegaan Aqlabiyadda Mucaaradka qodobka wax ka beddeli karaan, waa ka sheegaya in marka muddo xilkeeda Xisbiyadu dhammaado in aan loo kordhin karin, kaas oo ay ku beddeli karaan qodob odhanaya Xisbiyadu way sii shaqaynayaan illaa la qabanayo doorasho Gole Deegaan, halkaas muddo kordhin Xisbiyada ah loo sameeyo.\n■ Haddii Mucaaradku helaan Aqlabiyada Mucaaradku waxa uu Kulmiye u arkayaan in ay wiiqmayso awood uu Golahaas ku lahaa dhawr iyo tobankii sanno ee u dambeeyey, Xeerkan waa midka ay u arkaan in ay dani ugu jiro in la furo Ururrada siyaasadda si ay u helaan Xildhibaanno barakacayaal ah oo Xisbiyadoodu Saaxadda ka baxeen.


“Madaxweynuhu wuu Caafimaad-qabaa” Afhayeenka Madaxweynaha Somaliland | Berberanews.com\nHome WARARKA “Madaxweynuhu wuu Caafimaad-qabaa” Afhayeenka Madaxweynaha Somaliland\n“Madaxweynuhu wuu Caafimaad-qabaa” Afhayeenka Madaxweynaha Somaliland\nHargeysa(Berberanews):- Madaxtooyada Somaliland, ayaa sheegtay in Caafimaadka Madaxweyne Axmed-Siilaanyo fiican yahay, welina uu ku sugan yahay dalka Imaaraadka Carabta oo uu Safar Shaqsi ah iyo mid Shaqaba ku joogay tan iyo 21-ka bishii Ramadaan, waxna aanay ka jirin in xaaladdiisa Caafimaad liidato.\nAfhayeenka Madaxweynaha Xuseen-Dayr oo Warbaahinta qaarkeed kula hadlay Arbacadii Maanta magaalada Gabiley ee xarunta gobolka Gabiley oo uu joogay, waxa uu ku sheegay inaanay waxba ka jirin Warar ay Saraakiil Xisbiga Mucaaradka ah ee Waddani ka tirsani baahinayeen maalmihii u dambeeyey oo sheegaya in Madaxweynaha Somaliland aad u xanuunsanayo ama uu Sakaraad yahay.\nMadaxweynaha Somaliland Axmed-Siilaanyo, Marwadiisa iyo Xog-hayihiisa gaarka ah iyo weliba Wasiirro Xukuumaddiisa ka tirsan, ayaa tan iyo 21-ka bishii Ramadaan Safar ku jooga magaalada Abu-Dhabai ee Imaaraadka Carabta, waxaana Afhayeenka Madaxtooyadu maalintii uu Madaxweynuhu dhoofay sheegay in Safarkiisu yahay mid Shaqsi ah oo uu Fasax Toban cisho dhan ku soo qaadan doono Imaaraadka. Balse waxa uu sheegay in Hawlo shaqo uu halkaas kula kulmay, sida hawlo ay wadeen Wasiirro halkaas ugu tegay Madaxweynaha iyo kuwo kasii horreeyey-ba.\nXuseen-Dayr oo arrimahaas ka hadlaya, waxaannu Hadalka uu u jeediyey qaar ka tirsan Weriyeyaasha, kagana hadlay Caafimaadka Madaxweyne Siilaanyo ee wakhtigan, waxaannu idiinku soo gudbinaynaa Muuqaalkan Hoose ee Daawasho wacan oo wanaagsan:-\nPrevious articleMadaxweyne ku xigeenka Somaliland oo joojiyay xaflad laba Wasiir-kuxigeen xilka kula kal awareegi lahaayeen\nNext articleMadaxweyne Silaanyo oo xaaladdiisa caafimaad ka hadlay-Daawo


Tababar Loogu Soo Xiray Garoowe Shaqaale ka tirsan Wasaaradda Maaliyadda[Sawirro] – Wasaaradda Maaliyadda\nOctober 31, 2015\tin Warka\nGAROOWE – Magaaladda Garoowe ee caasimada Dowladda Puntland ayaa maanta tababar loogu soo xiray shaqaale ka tirsan Wasaaradda Maaliyadda Puntland kaasoo u socday muddo Todoba maalmood ah.\nTababarkan oo ay bixinayeen khuburo ka socotay Wasaaradda Maaliyadda ee Dowladda Federaalka Soomaaliya ayaa ujeedkiisu ahaa Is-dhaafsiga aqoonta laga helay Bangiga Adduunka kaasoo looga faa’ideynayey xubnaha ka socday Wasaaradda Maaliyadda Puntland.\nXiritaanka Tababarkan ayaa waxaa ka qeybgalay Madaxweyne Kuxigeenka Puntland Cabdixakiin Camey,Wasiirka Maaliyadda Puntland Dr Cabdullaahi Sheekh Axmed iyo shaqaale ka tirsan Wasaaradda Puntland.\nTababarkan ayaa diirada lagu saaray sidii la isaga kaashan lahaa kor u qaadida mashruuca bixinta Mushaharaadka iyo dib u dhiska dalka Soomaaliya,waxaana sidoo kale ka qeybgalay xubno ka socday Wasaarada Waxbarashada iyo Caafimaadka.\nWasiirka Maaliyadda Puntland Dr Cabdullaahi Sheekh Axmed oo xiritaanka Tababarkan hadal ka jeediyey ayaa sheegay in mashruucan ka faa’ideysan doonto Soomaalida oo dhan maadaama uu horumar horseedayo.\nMadaxweyne Kuxigeenka Puntland Cabdixakiin Camey ayaa isna sheegay in uu ku faraxsanyahay ka qeybgalka xiritaanta Tababarkan ayaa sheegay in Tababarka aqoonta lagu kobcinayo la badiyo lana geliyo wakhti badan.


Home Wararka Dhaawacyadii Muqdisho la keenay oo ay Villa Somalia diiday in la soo...\nDhaawacyadii Muqdisho la keenay oo ay Villa Somalia diiday in la soo bixiyo (Sababta)\nQaar ka mid ah dhaawacyadii laga keenay KAXANDHAALE ayaa loo diiday in gawaarida gargaarka degdega ah ee AMBULANCE-ka ay gudaha garoonka Aadan Cadde ka soo qaadaan dhaawacyada.\nAMBULANCE-yada oo dhowr ahaa ayaanna amar lagu siiyay inaynan gudaha GAROONKA u soo gali karin ayna tahay amar ka yimid Gen. Cabdiashkir oo ay xigto yihiin MW. Farmaajo.\nUgu danbeyn DHAAWACYADII dadka qabay ayeey dantu ku qasabtay inay gawaaridda gurmadka ah ay iyaga banaanka hore ee GAROONKA ugu yimaadaan waa kuwii sahlanaayeenee, halka kuwii darnaanna lagu soo qaaday kuraasta cuuryaamada si ay ugu garaan gawaaridda gurmadka oo banaanka u taagnaa taasoo loo arkay wax bini’aadanimada ka fog.\nDhinaca kale Dhawacyadii ku heebta Ahaa Madaxweyne Farmaajo ayaa Shalay Galab laga soo dajiyay Airportka Moqdisho waxana loo ogoladay in Ambalas yada gudaha u galaan Airportka Moqdisho waxana Halka kusoo dhaweeyay Xildhibaano ku heeb ah waxana ugu Cad cada Xildhibanada Cabdi Shire Ciyaar jecel iyo Xildhibaankii hubka u diray gobolada dhexe Xil. Cabdishakur Cali Mire\nXildhiban Cabdi Shire Ciyaar jecel ayaa Amar ku bixiyay In Diyaradaha kasoo duulo Galkacyo ee Dhwacyada wado in aan loo ogolaan in Ambalas yada gudaha eesan kasoo qaadi Karin\nWaa Nasiib daro in la kala Saaro Dad Soomaileed oo intii hub la isugu dhiibay misna heyb sooc loogu daray dhaawacooda.


Xaaladda Nololeed Ee Dadkii Ka Barakacay Dagaallada Sh/dhexe Oo Laga Deyrinayo – Goobjoog News\nXaaladda nololeed ee dadkii ka barakacay dagaal dhowaan ka dhacay Tuulada Jameeca Misre ee gobolka Shabellaha Dhexe, ayaa laga deyrinayaa, kadib markii dadkaan la sheegay iney waayeen wax ay cunaan ama ay cabaan.\nGuddoomiyaha Tuulada Jameeca Misre oo hoostagta degmada Balcad Cabudlle Ibraahim Cali ayaa u sheegay Goobjoog News, in dadkan ay fadhiyaan meel cidlo ah, aysan haysan meel ay gambaad ka dhigtaan, raashiin iyo biyo.\n“Dadka baahi ayeey u dhiman rabaan, waxay ku sugan yihiin meel bannaanka ah, ma haystaan meel ay roobka ka galaan, raashiin ma haystaan, biyana sidoo kale, carruur badan ayaa dadka ka maqan, waxay u baahan yihiin gurmad degdeg ah” ayuu yiri guddoomiyaha.\nUgu dambeyn guddoomiye Cabdulle ayaa ugu baaqay hay’adaha samofalka ah iyo dowladda federaalka in gurmad degdeg ah ay la gaaraan qoysaskan ku dhibban gobolka Shabellaha Dhexe.\nDhowaan dagaal khasaare kala duwan geystay ayaa ka dhacay Tuulada Jameeca Misre, oo ku dhow degmada Balcad, mana jirto weli cid kala dhexgashay dhinacyadii dagaallamay.


Nafaqo-xumada oo aad kor ugu kacaysa abaarta ba’an ee ka jirta Koonfurta iyo Bartamah Soomaaliya daraaddeed - MSF Gudaha Soomaaliya- Helitaanka daryeel Caafimaad\nNafaqo-xumada oo aad kor ugu kacaysa abaarta ba’an ee ka jirta Koonfurta iyo Bartamah Soomaaliya daraaddeed\n14.06.2011 | Assisting Somalis, General\nXarun lagu Quudiya Caruurta oo ku taala Mareere\nAbaar daba-dheer oo ka jirta Koonfurta iyo Bartamah Soomaaliya ayaa sababeysa heerar nafaqo-xumo oo aad u sarreeya taas oo dhalisey in cusbitaalka MSF ee tuulada Mareerey uu ku khasbanaado in uu bukaannada u wareejiyo teendhooyin halkaa ka dhow si loogu dabiibo. Maalmihii la soo dhaafey ayaa MSF waxa ay 122 bukaan ku dabiibeysey barnaamijkeeda degdegga ah ee nafaqeynta bukaan-socodka, tiradaas oo ah ku dhowaad laba-laabka tirada ay waaxdu qaadi karto taas oo culays weyn ku noqotey in shaqaalaha caafimaadka ee cusbitaalka ay bukaannada siiyaan daaweynta ay u baahan yihiin.\nKu dhowaad mid ka mid ah saddexdii carruur ahba waxaa uu qabaa nafaqo-xumo ba’an oo ay ula socoto miisaankiisa oo aad u hooseeya, calaamado geeriyeed iyo cagabarar nafaqo-xumadu keentey.\nNisbooyinka nafaqo-xumadu ee carruurta Soomaaliya ayaa waqtigan laba-laab noqdey dhibaataduna waa ay ka sii dareysaa maalinba maalinta ka dambeysa. Wararkii ugu dambeeyey ayaa tilmaamaya in dalagyadu aaney haddana bisha Luulyo soo go’i doonin.\nMSF waxa ay sidaa daraaddeed saadalineysaa in ay xaaladdu ka sii dari doonto bilaha soo socda.\nCusbitaalka MSF ee Mareerrey waa mid ka mid ah tiirarka nolosha ee dadka ku nool koonfurta iyo bartamaha Soomaaliya.\n‘Dadka ayaa u soo safraya 200 kilomitir si ay carruurtooda noogu keenaan maaddaama tas-hiilaadkan uu yahay halka keliya ee ay ku heli karaan daaweyn lacag la’aan ah”, ayaa uu yiri Xuseen, oo ah hoggaamiyaha kooxda caafimaadka ee MSF ee Mareerrey.\nMarka laga soo tago wax ka qabashada dhibaatada abaarta, MSF waxa ay sidoo kale wax ka qabaneysaa xaaladaha malaariyada/duumada oo si weyn kor ugu kacay. Toddobaadkii la soo dhaafey in ka badan 250 qof oo qaba duumo ayaa cusbitaalka lagu daweeyey. “Shaqaalaheenna ayaa si adag uga shaqeynaya in ay wax u qabtaan bukaannada tiradoodu ay aadka kor ugu kacdey, waxa aan bukaannada ka soo saarney qaybaha cusbitaalka (waararka) oo waxa aan keenney teendhooyin si carruurta nafaqo-xumadu hayso loogu dabiibo cusbitaalka dhexdiisa’ ayaa ay tiri Karin Fischer Liddle, oo ah Madaxa Ergada MSF.\n‘Waxaa aan ku khasbannahay in aan raadinno xalal aan caadi ahayn sida in aan teendhooyin ka dhinac dhisno qaybaha cusbitaalka ee bukaannada la dhigo si aan dadka oo dhan u siinno daryeelka caafimaad ee ay u baahan yihiin, haddii ay tahay daaweynta nafaqo-xumo, duumo/malaariya, ama Qaaxo’, ayaa ay ku soo gabagabeysey hadalkeeda.\nMSF waxa ay gobolka ka shaqeyneysey tan iyo 1991-gii iyada oo waqtigan mashaariic ku leh siddeed gobol oo Koonfurta iyo Bartamaha Soomaaliya ka tirsan. In ka badan 1,400 shaqaale Soomaali ah, oo ay taageerayaan ku dhowaad 100 shaqaale ah oo Nayroobi ku sugan, ayaa bixinaya daryeelka caafimaadka aasaasiga ah, daaweynta nafaqo-xumada, daryeel caafimaad iyo taageero la siiyo barokacayaasha, qalliin, iyo sidoo kale biyo iyo sahay gargaar oo la qaybiyo. MSF dowladna kama qaadato maaliyad ay ku maalgeliso mashaariicda ay ka waddo Soomaaliya, dhammaan maaliyaddeeda waxaa ay ka heshaa deeqo shakhsi ah.\nTags: Malnutrition, MSF, primary health, South Central Somalia\nQoraalada kale ee ku saabsan Assisting Somalis